open-index/open-wikipedia-markdown huggingface dataset:
പന്ത്രണ്ടാം സുസ്ഥിര വികസന ലക്ഷ്യം

"സുസ്ഥിര ഉപഭോഗവും ഉൽപ്പാദനവും ഉറപ്പാക്കുക" എന്ന ലക്ഷ്യത്തോടെ ഐക്യരാഷ്ട്രസഭ 2015-ൽ സ്ഥാപിച്ച 17 സുസ്ഥിര വികസന ലക്ഷ്യങ്ങളിൽ ഒന്നാണ് **പന്ത്രണ്ടാം സുസ്ഥിര വികസന ലക്ഷ്യം**.SDG 12 എന്നത് വിഭവങ്ങളുടെ നല്ല ഉപയോഗം ഉറപ്പാക്കുക, ഊർജ്ജ കാര്യക്ഷമതയും സുസ്ഥിരമായ അടിസ്ഥാന സൗകര്യങ്ങളും മെച്ചപ്പെടുത്തുക, അടിസ്ഥാന സേവനങ്ങളിലേക്ക് പ്രവേശനം നൽകുക, ഹരിതവും മാന്യവുമായ തൊഴിലവസരങ്ങൾ സൃഷ്ടിക്കുക, എല്ലാവർക്കും മെച്ചപ്പെട്ട ജീവിത നിലവാരം ഉറപ്പാക്കുക എന്നിവയാണ്.SDG 12 ന് കുറഞ്ഞത് 2030-നകം 11 ലക്ഷ്യങ്ങൾ കൈവരിക്കാനുണ്ട്. കൂടാതെ ലക്ഷ്യങ്ങളിലേക്കുള്ള പുരോഗതി 13 സൂചകങ്ങൾ ഉപയോഗിച്ച് അളക്കുന്നു.

സുസ്ഥിര വികസന ലക്ഷ്യം 12 ന് 11 ലക്ഷ്യങ്ങളുണ്ട്. ആദ്യത്തെ 8 ലക്ഷ്യഫലങ്ങളാണ്. അവ: സുസ്ഥിര ഉപഭോഗവും ഉൽപ്പാദന പാറ്റേണുകളും സംബന്ധിച്ച പ്രോഗ്രാമുകളുടെ 10-വർഷ ചട്ടക്കൂട് നടപ്പിലാക്കുക; പ്രകൃതി വിഭവങ്ങളുടെ സുസ്ഥിര മാനേജ്മെന്റും കാര്യക്ഷമമായ ഉപയോഗവും കൈവരിക്കുക; പ്രതിശീർഷ ആഗോള ഭക്ഷ്യ പാഴ്വസ്തുക്കളുടെ ചില്ലറവ്യാപാര, ഉപഭോക്തൃ തലങ്ങളിൽ പകുതിയായി കുറയ്ക്കുക, വിളവെടുപ്പിന് ശേഷമുള്ള നഷ്ടം ഉൾപ്പെടെ ഉൽപ്പാദന, വിതരണ ശൃംഖലയിലെ ഭക്ഷ്യനഷ്ടം കുറയ്ക്കുക; രാസവസ്തുക്കളുടെയും എല്ലാ മാലിന്യങ്ങളുടെയും പാരിസ്ഥിതികമായ മാനേജ്മെന്റ് അവയുടെ ജീവിത ചക്രത്തിൽ ഉടനീളം കൈവരിക്കുക; തടയൽ, കുറയ്ക്കൽ, പുനരുപയോഗം, എന്നിവയിലൂടെ മാലിന്യ ഉത്പാദനം കുറയ്ക്കുക; സുസ്ഥിരമായ രീതികൾ സ്വീകരിക്കാൻ കമ്പനികളെ പ്രോത്സാഹിപ്പിക്കുക; സുസ്ഥിരമായ പൊതു സംഭരണ രീതികൾ പ്രോത്സാഹിപ്പിക്കുക; സുസ്ഥിര വികസനത്തിനായി എല്ലായിടത്തും ആളുകൾക്ക് പ്രസക്തമായ വിവരങ്ങളും അവബോധവും ഉണ്ടെന്ന് ഉറപ്പാക്കുക എന്നിവയാണ്. വികസ്വര രാജ്യങ്ങളുടെ ശാസ്ത്ര സാങ്കേതിക ശേഷി ശക്തിപ്പെടുത്തുന്നതിന് അവരെ പിന്തുണയ്ക്കുക; സുസ്ഥിര വികസന പ്രത്യാഘാതങ്ങൾ നിരീക്ഷിക്കുന്നതിനുള്ള ഉപകരണങ്ങൾ വികസിപ്പിക്കുകയും നടപ്പിലാക്കുകയും ചെയ്യുക; പാഴ് ഉപഭോഗത്തെ പ്രോത്സാഹിപ്പിക്കുന്ന ഫോസിൽ ഇന്ധന സബ്‌സിഡികൾ പോലെയുള്ള കമ്പോള വികലങ്ങൾ നീക്കം ചെയ്യുക  എന്നിവയാണ്  നടപ്പാക്കൽ ലക്ഷ്യങ്ങളുടെ മൂന്ന് മാർഗ്ഗങ്ങൾ.

## References

## External links

* Sustainable Development Knowledge Platform (Goal 12)
*“Global Goals” Campaign - SDG 12  
*SDG-Track.org - SDG 12
*UN SDG 12 in the US

വർഗ്ഗം:സുസ്ഥിര വികസന ലക്ഷ്യങ്ങൾ
ഈലമൈറ്റ് ഭാഷ

പ്രാചീന കാലത്ത് ഈലത്തിലെ ഈലമൈറ്റർ സംസാരിച്ചിരുന്ന ഒരു ഭാഷയാണ് **ഈലമൈറ്റ്** (ഈലമൈറ്റ്: **ഹതമ്തി**).
ഈലമൈറ്റ് എന്നറിയപ്പെടുന്ന ഇവരുടെ ഭാഷയും ലിപിയും ഹഖാമനി സാമ്രാജ്യകാലത്ത് ഒരു ഔദ്യോഗികഭാഷയായിരുന്നു. ഈലമൈറ്റ് ലിപിയിൽ നിന്നാണ് പുരാതന പേർഷ്യൻ ലിപി ഉടലെടുത്തത് എന്നുകരുതുന്നു. പുരാതനപേർഷ്യൻ ലിപി വികസിച്ചത് ദാരിയസിന്റെ ഭരണകാലത്താണ്. ബെഹിസ്തൂൻ സ്മാരകത്തിലെ ആദ്യകാലകുറീപ്പുകൾ എലമൈറ്റ് ലിപിയിലാണ്. അക്കാഡിയനിലും പുരാതന പേർഷ്യനിലുമാണ് അത് പിന്നീട് രേഖപ്പെടുത്തപ്പെട്ടിരിക്കുന്നത്. ഇതിൽ നിന്നും പുരാത പേർഷ്യൻ ലിപിയുടെ ഉപജ്ഞാതാക്കളെ ഈലമൈറ്റ് ലിപി വളരെ സ്വാധീനിച്ചിരുന്നു എന്ന് കണക്കാക്കാം. പെഴ്സെപോളിസിൽ നിന്നും ലഭിച്ചിട്ടുള്ള കോട്ട-ഖജനാവ് രേഖകളിൽ നിന്നും (Fortification and Treasury text) പേർഷ്യൻ ഭരണവ്യവസ്ഥയിൽ എലമൈറ്റ് ലിപിക്ക് ചോദ്യം ചെയ്യാനാകാത്ത സ്വാധീനം ഉണ്ടായിരുന്നു എന്ന് മനസ്സിലാക്കാം.


പ്രമാണം:Darius I the Great's inscription.jpg|ബെഹിസ്തൂൻ സ്മാരകം
File:Persepolis clay tablet.jpg|പേഴ്സെപോളിസ് ഭരണ രേഖയിൽ നിന്നുള്ള ഒരു ഭാഗം
ഹാർഡ്‌വെയർ ബാക്ക്ഡോർ

ഹാർഡ്‌വെയറിനുള്ളിലെ കോഡ് അല്ലെങ്കിൽ കമ്പ്യൂട്ടർ ചിപ്പുകളിൽ ഉള്ള ഫേംവെയർ പോലുള്ള ഹാർഡ്‌വെയറിലെ പിൻവാതിലുകളാണ് **ഹാർഡ്‌വെയർ ബാക്ക്‌ഡോറുകൾ**. ഇന്റഗ്രേറ്റഡ് സർക്യൂട്ടിൽ ഹാർഡ്‌വെയർ ട്രോജനുകളായി ബാക്ക്‌ഡോറുകൾ നേരിട്ട് ഇമ്പ്ലിമെന്റ് ചെയ്തേക്കാം.

ഹാർഡ്‌വെയർ ബാക്ക്‌ഡോറുകൾ സ്‌മാർട്ട്‌കാർഡുകളിലെയും മറ്റ് ക്രിപ്‌റ്റോപ്രൊസസ്സറുകളിലെയും സുരക്ഷയെ തകർക്കാൻ വേണ്ടി നിർമ്മിച്ചിട്ടുള്ളവയാണ്. ഇവ കാർ ഹാക്കിംഗിനും വേണ്ടിയും ഉപയോഗിച്ചിട്ടുണ്ട്.
## തീവ്രത
ഹാർഡ്‌വെയർ ബാക്ക്‌ഡോറുകൾ വളരെയധികം പ്രശ്നമുള്ള ഒന്നായി കണക്കാക്കുന്നു, കാരണം:
#ആന്റിവൈറസ് സോഫ്‌റ്റ്‌വെയർ പോലുള്ള പരമ്പരാഗത മാർഗങ്ങളിലൂടെ അവ നീക്കം ചെയ്യാൻ കഴിയില്ല
#ഈ ബാക്ക്ഡോറിന് ഡിസ്ക് എൻക്രിപ്ഷൻ പോലുള്ള സുരക്ഷാ സംവിധാനങ്ങളെ മറികടക്കാൻ കഴിയും
#ഉപയോക്താവിന് യാതൊരു നിയന്ത്രണവുമില്ലാത്ത ഈ ബാക്ഡോർ നിർമ്മാണ സമയത്ത് ഇൻജക്ട് ചെയ്യാൻ കഴിയും

## ഉദാഹരണങ്ങൾ
*2008-ൽ എഫ്ബിഐ റിപ്പോർട്ട് ചെയ്ത 3,500 വ്യാജ സിസ്‌കോ നെറ്റ്‌വർക്ക് കമ്പോണന്റുകൾ യുഎസിൽ കണ്ടെത്തി, അവയിൽ ചിലത് സൈനിക, സർക്കാർ സംവിധാനങ്ങളിലേക്ക് നുഴഞ്ഞകയറ്റത്തിനു സാധ്യതയുള്ളവയായിരുന്നു.
*2011-ൽ ജോനാഥൻ ബ്രോസാർഡ് ഹാർഡ്‌വെയറിലേക്ക് ഫിസിക്കൽ ആക്‌സസ് ഉള്ള ആർക്കും ഇൻസ്റ്റാൾ ചെയ്യാവുന്ന "രാക്ഷസ(Rakshasa)" എന്ന  ഹാർഡ്‌വെയർ ബാക്ക്‌ഡോർ പ്രദർശിപ്പിച്ചു. നിയമാനുസൃതവും ഓപ്പൺ സോഴ്‌സ് ടൂളുകളും ഉപയോഗിച്ച് നിർമ്മിച്ച സീബയോസ്(SeaBIOS), ഐപിഎക്സ്ഇ(iPXE) ബെനിൻ ബൂട്ട്കിറ്റ് എന്നിവ ഉപയോഗിച്ച് ബയോസ് വീണ്ടും ഫ്ലാഷ് ചെയ്യുന്നതിന് കോർബൂട്ട് ഉപയോഗിക്കുന്നു, കൂടാതെ ബൂട്ട് സമയത്ത് തന്നെ വെബിൽ മാൽവെയർ ലഭ്യമാക്കാനും കഴിയും.
*2012-ൽ, സെർജി സ്‌കോറോബോഗറ്റോവും (കേംബ്രിഡ്ജ് കമ്പ്യൂട്ടർ ലബോറട്ടറിയിൽ നിന്ന്) വുഡ്‌സും ഒരു മിലിട്ടറി-ഗ്രേഡ് എഫ്‌പിജിഎ ഉപകരണത്തിൽ ഒരു ബാക്ഡോർ കണ്ടെത്തിയതായി പറഞ്ഞു, അത് വഴി തന്ത്രപ്രധാനമായ വിവരങ്ങളിലേക്ക് ആക്‌സസ് ചെയ്യാനോ പരിഷ്‌ക്കരിക്കാനോ ഉപയോഗപ്പെടുത്താം. സോഫ്‌റ്റ്‌വെയർ ഇഷ്യൂ ആണ് ഈ പ്രശ്‌നത്തിന് കാരണമായതെന്നും അത് അട്ടിമറിക്കാനുള്ള ബോധപൂർവമായ ശ്രമമല്ലെന്നും കണ്ടെത്തി. എന്നിരുന്നാലും, മൈക്രോചിപ്പുകൾക്ക് അവയുടെ ഹാർഡ്‌വെയറിൽ മറഞ്ഞിരിക്കുന്ന വൾനറബിലിറ്റികളോ"ബാക്ക്‌ഡോറുകളോ" ഇല്ലെന്ന് ഉറപ്പുവരുത്തേണ്ടത് ഉപകരണ നിർമ്മാതാക്കളുടെ ബാധ്യതയാണ്.
*2012-ൽ ചൈനീസ് ഉപകരണ നിർമ്മാതാക്കളായ ഇസഡ്ടി(ZTE) വികസിപ്പിച്ച രണ്ട് മൊബൈൽ ഫോണുകളിൽ ഉള്ള സോഫ്റ്റ്‌വെയറിൽ ഹാർഡ്-കോഡ്(ലളിതമായി പറഞ്ഞാൽ, "ഹാർഡ്-കോഡഡ്" എന്നാൽ ഈ സാഹചര്യത്തിൽ, ഒരു പാസ്വേഡ്, സോഫ്റ്റ്വെയർ വികസിപ്പിക്കുന്ന സമയത്ത് മൊബൈൽ ഫോണുകളുടെ സോഫ്റ്റ്വെയറിൽ ഉൾപ്പെടുത്തിയിരിക്കുന്നു എന്നാണ്.) ചെയ്ത പാസ്‌വേഡ് വഴി റൂട്ട് ആക്‌സസ് തൽക്ഷണം നേടുന്നതിനായുള്ള ഒരു ബാക്ക്ഡോറിനെ കണ്ടെത്തി. സുരക്ഷാ ഗവേഷകനായ ദിമിത്രി അൽപെറോവിച്ച് ആണ് ഇക്കാര്യം സ്ഥിരീകരിച്ചത്.
*2012 മുതൽ വാവെയ്(Huawei)ഹാർഡ്‌വെയറിനെക്കുറിച്ച് അമേരിക്കൻ അതോറിട്ടി സംശയത്തിന്റെ വിരൽ ചൂണ്ടുന്നു, ഇത് വാവെയ് ഉൽപ്പന്നങ്ങളിൽ ബാക്ക്ഡോറുകളുടെ സാന്നിധ്യം ഉള്ളതായുള്ള സാധ്യതയെപറ്റി സൂചിപ്പിക്കുന്നു.
*2013-ൽ മസാച്യുസെറ്റ്‌സ് യൂണിവേഴ്‌സിറ്റിയിലെ ഗവേഷകർ ഇന്റലിന്റെ റാൻഡം നമ്പർ ജനറേറ്റർ മാറ്റുന്നതിനായി ട്രാൻസിസ്റ്ററുകളുടെ ക്രിസ്റ്റലിൻ ഘടനയിൽ സ്പെസിഫിക്ക് ഇമ്പ്യുരിറ്റീസ്("specific impurities" എന്ന പദം, ട്രാൻസിസ്റ്ററുകളുടെ നിർമ്മാണ പ്രക്രിയയിൽ അവയുടെ ക്രിസ്റ്റലിൻ ഘടനയിൽ ചേർക്കുന്ന ബോധപൂർവവുമായ അഡിറ്റീവുകൾ അല്ലെങ്കിൽ അന്യ വസ്തുക്കളെ സൂചിപ്പിക്കുന്നു.) കൊണ്ടുവന്ന് ഒരു സിപിയുവിന്റെ ഇന്റേണൽ ക്രിപ്‌റ്റോഗ്രാഫിക് മെക്കാനിസത്തെ തകർക്കുന്ന ഒരു രീതി ആവിഷ്‌കരിച്ചു.

## അവലംബം
സൊന്നാലി സെയ്ഗാൾ

**സൊന്നാലി എ സജ്‌നാനി** (ജനനം 1 മെയ് 1989)   ഒരു ഇന്ത്യൻ നടിയാണ്. 2011-ൽ ലവ് രഞ്ജൻ സംവിധാനം ചെയ്ത *പ്യാർ കാ പഞ്ച്‌നാമ എന്ന* ചിത്രത്തിലൂടെയാണ് അവരുടെ സിനിമാ അരങ്ങേറ്റം. വിക്രാന്ത് ചൗധരിയുടെ വേഷത്തിൽ റയോ ബഖിർത്തയ്‌ക്കൊപ്പം റിയയായി അഭിനയിച്ചു. *പ്യാർ കാ പഞ്ച്‌നാമ 2*, *വെഡ്ഡിംഗ് പുള്ളവ്* എന്നിവയിലും സൊന്നാലി അഭിനയിച്ചിട്ടുണ്ട്. രണ്ടും ഒരേ ദിവസം (ഒക്‌ടോബർ 16) റിലീസ് ചെയ്തു.  അടുത്തിടെ സൽമാൻ ഖാനൊപ്പം തംസ് അപ്പിന്റെ പരസ്യത്തിൽ അഭിനയിച്ചിരുന്നു.

*[[ഫെമിന മിസ്സ് ഇന്ത്യ|മിസ് ഇന്ത്യ വേൾഡ് വൈഡ്]]* മത്സരത്തിൽ ഭാഗ്യം പരീക്ഷിക്കാൻ തീരുമാനിക്കുന്നതിന് മുമ്പ് അവർ ഒരു റാംപ് മോഡലായിരുന്നു.  കനേഡിയൻ ഗായകനായ പ്രേമിന്റെയും ( ടൈംസ് ) ഡോ. സിയൂസിന്റെയും (സ്റ്റുഡിയോ വൺ) സംഗീത വീഡിയോകളിൽ അവർ അഭിനയിച്ചിട്ടുണ്ട്. റീബോക്ക്, കാസ്ട്രോൾ, ഇന്ത്യടൈംസ്, ഫിലിംഫെയർ, ടൈംസ് ഓഫ് ഇന്ത്യ, ദാദാഗിരി (റിയാലിറ്റി ഷോ) എന്നിവയുടെ തത്സമയ പരിപാടികളിൽ അവതാരകയായി പ്രവർത്തിച്ച അവർ റഷ്യയിലെ ഇന്ത്യൻ എംബസിയിലും അവതരിപ്പിച്ചിട്ടുണ്ട്. 

നവജ്യോത് ഗുലാത്തി സംവിധാനം ചെയ്ത സണ്ണി സിംഗ്, സുപ്രിയ പതക്, പൂനം ദില്ലൻ എന്നിവർ അഭിനയിച്ച *ജയ് മമ്മി ഡി* എന്ന റൊമാന്റിക് കോമഡിയിലും സോന്നാലി പ്രധാന വേഷം ചെയ്തു. ഈ ചിത്രം 2020 ജനുവരിയിൽ റിലീസ് ചെയ്തു.

## സ്വകാര്യ ജീവിതം
2023 ജൂണിൽ, റെസ്റ്റോറേറ്റർ ആഷേഷ് എൽ സജ്‌നാനിയുമായി അവർ വിവാഹിതയായി.  
## അവലംബം

വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മേയ് 1-ന് ജനിച്ചവർ
വർഗ്ഗം:1989-ൽ ജനിച്ചവർ
വർഗ്ഗം:കൊൽക്കത്തയിൽ ജനിച്ചവർ
വിക്കിഫങ്ഷൻസ്

വിക്കിമീഡിയ ഫൗണ്ടേഷനു കീഴിലുള്ള സോഴ്‌സ് കോഡിന്റെ നിർമ്മാണം, പരിഷ്‌ക്കരണം, പുനരുപയോഗം എന്നിവ പ്രാപ്‌തമാക്കുന്നതിനായി സഹകരണത്തോടെ എല്ലാവർക്കും തിരുത്താവുന്ന കമ്പ്യൂട്ടർ ഫങ്ഷൻസിന്റെ കാറ്റലോഗാണ് **വിക്കിഫങ്ഷസ്**. ഘടനാപരമായ ഡാറ്റ ഉപയോഗിച്ച് വിക്കിപീഡിയയുടെ ഭാഷാ-സ്വതന്ത്ര പതിപ്പ് സൃഷ്ടിക്കുന്നതിനുള്ള വിക്കിഡാറ്റയുടെ വിപുലീകരണമായ അബ്‌സ്‌ട്രാക്റ്റ് വിക്കിപീഡിയയുമായി ഇതിന് അടുത്ത ബന്ധമുള്ളതാണ്. *വിക്കിലാംബ്ഡ* എന്ന താത്കാലിക നാമാത്തോട് തുടങ്ങിയ ഈ പദ്ധതിക്ക് ഒരു പേരിടൽ മത്സരത്തിനുശേഷം 2020 ഡിസംബർ 22-ന് *വിക്കിഫങ്ഷൻസ്* എന്ന നാമം പ്രഖ്യാപിച്ചു. 2012-ൽ വിക്കിഡാറ്റയ്ക്ക് ശേഷം ആരംഭിക്കുന്ന ആദ്യത്തെ വിക്കിമീഡിയ പദ്ധതി ആണ് വിക്കിഫങ്ഷൻസ്. മൂന്ന് വർഷത്തെ വികസനത്തിന് ശേഷം, 2023 ജൂലൈ 26ന് വിക്കിഫങ്ഷസ് ഔദ്യോഗികമായി ആരംഭിച്ചു.

## അവലംബം

## പുറം കണ്ണികകൾ

* 
*  മെറ്റാ-വിക്കിയിൽ

വർഗ്ഗം:വിക്കിമീഡിയ ഫൗണ്ടേഷൻ സംരംഭങ്ങൾ
പതിനഞ്ചാം സുസ്ഥിര വികസന ലക്ഷ്യം

**പതിനഞ്ചാം സുസ്ഥിര വികസന ലക്ഷ്യം** (**എസ്.ഡി.ജി. 15** അഥവാ **ആഗോള ലക്ഷ്യം 15**) 2015-ൽ ഐക്യരാഷ്ട്രസഭ സ്ഥാപിച്ച 17 സുസ്ഥിര വികസന ലക്ഷ്യങ്ങളിൽ ഒന്നാണ്. ഇതിന്റെ പ്രമേയം "കരയിലെ ജീവൻ" എന്നതിനെക്കുറിച്ചാണ്. ഈ ലക്ഷ്യത്തെ ഔദ്യോഗികമായി ഇങ്ങനെ വ്യാഖ്യാനിച്ചിരിക്കുന്നു: "ഭൗമ ആവാസവ്യവസ്ഥകളുടെ സുസ്ഥിരമായ ഉപയോഗം സംരക്ഷിക്കുക, പുനഃസ്ഥാപിക്കുക, പ്രോത്സാഹിപ്പിക്കുക, വനങ്ങളെ സുസ്ഥിരമായി കൈകാര്യം ചെയ്യുക, മരുഭൂമീകരണത്തിനെതിരെ പോരാടുക, ജൈവവൈവിധ്യത്തിന്റെ നാശത്തെ തടയുക." ഈ ലക്ഷ്യത്തിൽ 12 ഉദ്ദേശ്യങ്ങൾ ഉണ്ട്, ഇവ 2030-നു മുന്നേ കൈവരിക്കാനാണ് പ്രയത്നിക്കുന്നത്. ഇതിന്റെ പുരോഗതി 14 സൂചകങ്ങളാൽ അളക്കപ്പെടും.

## നിരീക്ഷണവും പുരോഗതിയും
സുസ്ഥിര വികസന ലക്ഷ്യങ്ങളിലേക്കുള്ള പുരോഗതി വിലയിരുത്തി ഐക്യരാഷ്ട്രസഭയുടെ സെക്രട്ടറി ജനറൽ ഒരു വാർഷിക റിപ്പോർട്ട് തയ്യാറാക്കുന്നു. ഇത് വനമേഖലകളിലെ മാറ്റങ്ങൾ, മരുഭൂവൽക്കരണം, ജൈവവൈവിധ്യ നഷ്ടം, പതിനഞ്ചാം സുസ്ഥിര വികസന ലക്ഷ്യത്തിന് പ്രസക്തമായ മറ്റ് കര്യങ്ങൾ എന്നിവയെക്കുറിച്ചുള്ള വിവരം നൽകുന്നു.

## അവലംബം

വർഗ്ഗം:സുസ്ഥിര വികസന ലക്ഷ്യങ്ങൾ
പള്ളിപ്പടി

മലപ്പുറം ജില്ലയിലെ ഏറനാട് താലൂക്കിലുൾപ്പെട്ട  പൂക്കോട്ടൂർ പഞ്ചായത്തിലെ ഒരു ഗ്രാമം. കോഴിക്കോട് -പാലക്കാട് ദേശീയ പാതയുടെ ഇരു വശങ്ങളിലുമായി അറവങ്കരക്കും പൂക്കോട്ടൂരിനും ഇടയിലായി   സ്ഥിതി ചെയ്യുന്ന പ്രദേശം. പേര് സൂചിപ്പിക്കുന്നത് പോലെ ഇന്നാട്ടിലെ മഹല്ല് ജുമാ മസ്ജിദുമായി ബന്ധപ്പെട്ടാണ് പ്രദേശത്തിന് ഈ പേര് കൈവന്നത് .   സ്വാതന്ത്ര്യ  സമര കാലത്ത് പൂക്കോട്ടൂർ ഖിലാഫത്ത് കമ്മറ്റിയുടെ ഓഫീസ് പ്രവർത്തിച്ചിരുന്നത് ഇവിടെയായിരുന്നുവെന്ന് പറയപ്പെടുന്നു. പൂർണ്ണമായും കൃഷിയെയും അനുബന്ധ തൊഴിലിനേയും ആശ്രയിച്ചു കഴിഞ്ഞിരുന്ന ഗ്രാമം ഇടക്കാലത്ത്  ഗൾഫ് കുടിയേറ്റം ആരംഭിച്ചതോടെ സ്വാഭാവികമായും പ്രധാന   സാമ്പത്തിക സ്രോതസ്സ് വിദേശപണത്തെ ആശ്രയിച്ചായി മാറി  .  എഴുനൂറോളം  വീടുകൾ ഉൾപ്പെടുന്ന ഇവിടെ  രണ്ട് അംഗനവാടികളും  പ്രവർത്തിക്കുന്നു. മുസ്ലിം ഭൂരിപക്ഷ പ്രദേശം. ആരാധനാലയങ്ങൾ: മസ്ജിദുൽ ഹിദായ ജുമാ മസ്ജിദ് പള്ളിപ്പടി,   പാറപ്പുറത്ത് കക്ക്യാർ മുത്തൻ ക്ഷേത്രം.   നൂറുൽ ഹുദാ ഹയർ സെക്കണ്ടറി മദ്രസ്സ ഇവിടത്തെ പ്രധാന മത വിദ്യാഭ്യാസ കേന്ദ്രമാണ്. ദയ ചാരിറ്റബിൾ സൊസൈറ്റി  ജീവ കാരുണ്യ മേഖലയിൽ  പ്രവർത്തിക്കുന്ന  പള്ളിപ്പടിയിലെ  ഏക സംഘമാണ്.

## രാഷ്ട്രീയം

പാരമ്പര്യമായി ഇന്ത്യൻ യൂണിയൻ മുസ്ലിം ലീഗിന് ആധിപത്യമുള്ള ഇവിടെ പഞ്ചായത്ത് രൂപീകരണ കാലം മുതൽ മുസ്ലിം ലീഗ് പ്രതിനിധികൾ തെരഞ്ഞെടുക്കപ്പെട്ടു വരുന്നു.  സി പി ഐ (എം) ആണ് പ്രധാന പ്രതിപക്ഷം.

## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
പതിനാലാം സുസ്ഥിര വികസന ലക്ഷ്യം

"സമുദ്രങ്ങളും കടലുകളും സംരക്ഷിക്കുകയും സുസ്ഥിരമായി ഉപയോഗിക്കുകയും ചെയ്യുക" എന്ന ലക്ഷ്യത്തോടെ 2015 ൽ ഐക്യരാഷ്ട്രസഭ സ്ഥാപിച്ച 17 സുസ്ഥിര വികസന ലക്ഷ്യങ്ങളിലൊന്നാണ്  **പതിനാലാം സുസ്ഥിര വികസന ലക്ഷ്യം**. 2030-ഓടെ ലക്ഷ്യത്തിന് പത്ത് ലക്ഷ്യങ്ങൾ കൈവരിക്കാനുണ്ട്. ഓരോ ലക്ഷ്യത്തിലേക്കുള്ള പുരോഗതി ഓരോ സൂചകവും ഉപയോഗിച്ച് അളക്കുന്നു.

ആദ്യത്തെ ഏഴ് ലക്ഷ്യങ്ങൾ ലക്ഷ്യഫലങ്ങളാണ്: സമുദ്ര മലിനീകരണം കുറയ്ക്കുക; പരിസ്ഥിതി വ്യവസ്ഥകളെ സംരക്ഷിക്കുകയും പുനഃസ്ഥാപിക്കുകയും ചെയ്യുക; സമുദ്രത്തിലെ അമ്ലീകരണം കുറയ്ക്കുക; സുസ്ഥിര മത്സ്യബന്ധനം; തീരപ്രദേശങ്ങളും കടൽത്തീരങ്ങളും സംരക്ഷിക്കുക; അമിത മത്സ്യബന്ധനത്തിന് സംഭാവന നൽകുന്ന സബ്‌സിഡികൾ അവസാനിപ്പിക്കുക; സമുദ്രവിഭവങ്ങളുടെ സുസ്ഥിരമായ ഉപയോഗത്തിൽ നിന്നുള്ള സാമ്പത്തിക നേട്ടങ്ങൾ വർദ്ധിപ്പിക്കുക. അവസാനത്തെ മൂന്ന് ലക്ഷ്യങ്ങൾ നടപ്പാക്കൽ ലക്ഷ്യങ്ങളുടെ മാർഗ്ഗങ്ങളാണ്: സമുദ്ര ആരോഗ്യത്തിനായുള്ള ശാസ്ത്രീയ അറിവും ഗവേഷണവും സാങ്കേതികവിദ്യയും വർദ്ധിപ്പിക്കുക; ചെറുകിട മത്സ്യത്തൊഴിലാളികളെ പിന്തുണയ്ക്കുക; അന്താരാഷ്ട്ര കടൽ നിയമം നടപ്പിലാക്കുകയും ചെയ്യുക.ലക്ഷ്യം 14-ന് കീഴിലുള്ള ഒരു സൂചകം (14.1.1b) സമുദ്രത്തിലെ പ്ലാസ്റ്റിക് മലിനീകരണത്തിൽ നിന്നുള്ള ആഘാതം കുറയ്ക്കുന്നതുമായി ബന്ധപ്പെട്ടിരിക്കുന്നു.
## References

## External links
*One Planet One Ocean course by SDG Academy
*UN Sustainable Development Knowledge Platform – SDG 14
*“Global Goals” Campaign - SDG 14  

വർഗ്ഗം:സുസ്ഥിര വികസന ലക്ഷ്യങ്ങൾ
പതിനേഴാം സുസ്ഥിര വികസന ലക്ഷ്യം

**സുസ്ഥിര വികസന ലക്ഷ്യം 17** (എസ്.ഡി.ജി **17** അഥവാ **ആഗോള ലക്ഷ്യം 17**) 2015-ൽ ഐക്യരാഷ്ട്രസഭ സ്ഥാപിച്ച 17 സുസ്ഥിര വികസന ലക്ഷ്യങ്ങളിൽ ഒന്നാണ്. "ലക്ഷ്യങ്ങൾക്കായുള്ള പങ്കാളിത്തം" ആണ് ഇതിന്റെ പ്രമേയം. ഈ ലക്ഷ്യത്തെ ഔദ്യോഗികമായി "നിർവഹണ മാർഗങ്ങൾ ശക്തിപ്പെടുത്തുക, സുസ്ഥിര വികസനത്തിനായുള്ള ആഗോള പങ്കാളിത്തം പുനരുജ്ജീവിപ്പിക്കുക" എന്നാണ് വാഖ്യാനിച്ചിരിക്കുന്നത്.  സുസ്ഥിര വികസന ലക്ഷ്യം 17 എന്നത് 2030-ഓടെ എല്ലാ ലക്ഷ്യങ്ങളും നേടിയെടുക്കുന്നതിന് ആധിപത്യരഹിത, ന്യായമായ ക്രോസ് സെക്ടറിന്റെയും ക്രോസ് കൺട്രി സഹകരണത്തിന്റെയും ആവശ്യകതയെ സൂചിപ്പിക്കുന്നു. നയങ്ങൾ യോജിപ്പിക്കാനുള്ള രാജ്യങ്ങളുടെ ആഹ്വാനമാണിത്.

സുസ്ഥിര വികസന ലക്ഷ്യം 17 എന്നത് മെച്ചപ്പെട്ടതും കൂടുതൽ നീതിയുക്തവുമായ വ്യാപാരത്തിനും അതിരുകൾക്കപ്പുറം സുസ്ഥിര വികസനം പ്രോത്സാഹിപ്പിക്കുന്നതിനുള്ള ഏകോപിത നിക്ഷേപ സംരംഭങ്ങൾക്കുമുള്ള ഒരു കാഴ്ചപ്പാടാണ്. വികസിതവും വികസിച്ചുകൊണ്ടിരിക്കുന്നതുമായ രാഷ്ട്രങ്ങൾ തമ്മിലുള്ള സഹകരണം ശക്തിപ്പെടുത്തുകയും കാര്യക്ഷമമാക്കുകയും ചെയ്യുക എന്നതാണ് ഇതിന്റെ ലക്ഷ്യങ്ങൾ. ഇതിനായി സുസ്ഥിര വികസന ലക്ഷ്യങ്ങളെ ഒരു പങ്കിട്ട ചട്ടക്കൂടായും ഒരു സഹകരണപരമായ മുന്നോട്ടുള്ള വഴി നിർവചിക്കുന്നതിനുള്ള പങ്കിട്ട കാഴ്ചപ്പാടായും പ്രയോജനപ്പെടുത്തുന്നു.  അന്താരാഷ്ട്ര വ്യാപാരവും തുല്യമായ വ്യാപാര സംവിധാനവും പ്രോത്സാഹിപ്പിക്കാനാണ് ഇത് ശ്രമിക്കുന്നത്. 

2030-ഓടെ കൈവരിക്കേണ്ട 17 ലക്ഷ്യങ്ങൾ ഇതിനുണ്ട്. ഇവയെ അഞ്ച് വിഭാഗങ്ങളായി തരംതിരിക്കാം: സാമ്പത്തികം, സാങ്കേതികവിദ്യ, ശേഷി വർദ്ധിപ്പിക്കൽ, വ്യാപാരം, വ്യവസ്ഥാപിത പ്രശ്നങ്ങൾ എന്നിങ്ങനെ. ലക്ഷ്യങ്ങളിലേക്കുള്ള പുരോഗതി 25 സൂചകങ്ങളാൽ അളക്കും. ഈ ലക്ഷ്യങ്ങളെല്ലാം *"ലക്ഷ്യങ്ങൾ നടപ്പിലാക്കുന്നതിനുള്ള മാർഗങ്ങൾ" എന്നായാണ്* കണക്കാക്കുന്നത്. **

## സംഘടനകൾ
ഇനിപ്പറയുന്ന യുണൈറ്റഡ് നേഷൻസ് ഓർഗനൈസേഷനുകൾ പതിനേഴാം സുസ്ഥിര വികസന ലക്ഷ്യത്തിന്റെ ഒന്നോ അതിലധികമോ സൂചകങ്ങളുടെ സംരക്ഷകരായി ഉൾപ്പെടുന്നു:

* അന്താരാഷ്ട്ര നാണയ നിധി (ഐ.എം.എഫ്)
* ഓർഗനൈസേഷൻ ഫോർ ഇക്കണോമിക് കോഓപ്പറേഷൻ ആൻഡ് ഡെവലപ്‌മെന്റ് (ഒഇസിഡി)
* യുണൈറ്റഡ് നേഷൻസ് കോൺഫറൻസ് ഓൺ ട്രേഡ് ആൻഡ് ഡെവലപ്മെന്റ്  (അൺ‌ക്‌റ്റാഡ്)
* ലോക ബാങ്ക്
* യുനെസ്കോ ഇൻസ്റ്റിറ്റ്യൂട്ട് ഫോർ സ്റ്റാറ്റിസ്റ്റിക്സ് 
* ഇന്റർനാഷണൽ ടെലികമ്മ്യൂണിക്കേഷൻ യൂണിയൻ (ഐ.ടി.യു.)
* യുണൈറ്റഡ് നേഷൻസ് എൻവയോൺമെന്റൽ പ്രോഗ്രാം - ക്ലൈമറ്റ് ടെക്നോളജി സെന്റർ ആൻഡ് നെറ്റ്‌വർക്ക് 
* ലോക വ്യാപാര സംഘടന (ഡബ്ല്യു.ടി.ഒ.)
* അന്താരാഷ്ട്ര വ്യാപാര കേന്ദ്രം (ഐ.ടി.സി.)
* യുണൈറ്റഡ് നേഷൻസ് എൻവയോൺമെന്റൽ പ്രോഗ്രാം (യു.എൻ.ഇ.പി.)
* യുണൈറ്റഡ് നേഷൻസ് ഡെവലപ്മെന്റ് പ്രോഗ്രാം (യു.എൻ.ഡി.പി.)
* ഡിപ്പാർട്ട്മെന്റ് ഓഫ് ഇക്കണോമിക് ആൻഡ് സോഷ്യൽ അഫയേഴ്സ് - സ്റ്റാറ്റിസ്റ്റിക്സ് ഡിവിഷൻ (ഡി.ഇ.എസ്.എ-യു.എൻ.എസ്.ഡി)
* പാരീസ് 21

## അവലംബം

വർഗ്ഗം:സുസ്ഥിര വികസന ലക്ഷ്യങ്ങൾ
കുറുനരിപ്പച്ച

1857-ൽ ഫ്രഞ്ച് പ്രാണിഗവേഷകനായ ആഷില്ലെ ഗ്വനെ ആണ് Aporandria specularia (കുറുനരിപ്പച്ച) എന്ന ഈ മരതകശലഭത്തെ ആദ്യം കണ്ടെത്തി വിവരിക്കുന്നത് .Geometridae കുടുംബത്തിലെ Geometriinae എന്ന ഉപകുടുംബത്തിൽ പെട്ട നിശാശലഭങ്ങളെയാണ് പൊതുവെ Emerald Moths എന്ന് പറയുന്നത്.  ഇവയുടെ മുൻചിറകുകൾക്ക് ഇളം പച്ച നിറമാണ്. അതിന്റെ മധ്യഭാഗത്തായി ഒരു കറുത്ത പൊട്ട് കാണാം.
## അവലംബം

വർഗ്ഗം:നിശാശലഭങ്ങൾ
സാക്സിക്കോളല്ല

പോഡോസ്റ്റമേസി കുടുംബത്തിലെ ഒരു സസ്യ ജനുസ്സാണ് **സാക്സിക്കോളല്ല**.

## ഉൾപ്പെടുന്ന ഇനങ്ങൾ :

*     Saxicolella marginalis (G. Taylor) M. Cheek
*     സാക്സികോളെല്ല ഡെനിസീ
## പദോൽപ്പത്തി
"പാറ" അല്ലെങ്കിൽ "കല്ല്" എന്നർത്ഥം വരുന്ന "സാക്സം", "നിവാസി" അല്ലെങ്കിൽ "താമസക്കാരൻ" എന്നർത്ഥം വരുന്ന "-കോള" എന്നിവയിൽ നിന്നാണ് സാക്സികോളല്ല ഉത്ഭവിച്ചത്.

## References
തുമകൂരു ജില്ല

കർണാടകയിലെ 31 ജില്ലകളിൽ ഒന്നാണ് **തുമകൂറു ജില്ല** (നേരത്തേ **തുംകൂർ ജില്ല** **Tumakuru District** *ತುಮಕೂರು ಜಿಲ್*) 10,598 ചതുരശ്ര കിലോമീറ്റർ വിസ്തീർണ്ണമുള്ള ഈ ജില്ല കർണാടകയിലെ ഏറ്റവും വിസ്തീർണ്ണമുള്ള മൂന്നാമത്തെ ജില്ലയും ജനസംഖ്യയിൽ നാലാം സ്ഥാനത്ത് സ്ഥിതി ചെയ്യുന്ന ജില്ലയുമാണ് ഇവിടെ തെങ്ങുകൾ ധാരാളമായി കൃഷിചെയ്യപ്പെടുന്നതിനാൽ തുംകൂർ *കല്പതാരു നാഡു* എന്നറിയപ്പെടുന്നു .. ഈ ജില്ല ബാംഗ്ലൂർ ഡിവിഷനിൽ ഉൾപ്പെടുന്നു.

വർഗ്ഗം:കർണ്ണാടകത്തിലെ ജില്ലകൾ
വർഗ്ഗം:ഗുൽബർഗ ഡിവിഷൻ
മോട്ടറോള മൈക്രൊടാക്

1989-ൽ അനലോഗ് പതിപ്പായി ആദ്യമായി നിർമ്മിച്ച ഒരു സെല്ലുലാർ ഫോണാണ് **മോട്ടറോള MicroTAC** . GSM-അനുയോജ്യവും TDMA/ഡ്യുവൽ-മോഡ് പതിപ്പുകളും 1994-ൽ അവതരിപ്പിച്ചു. മൈക്രോടാക് ഒരു പുതിയ "ഫ്ലിപ്പ്" ഡിസൈൻ അവതരിപ്പിച്ചു, അവിടെ "മൗത്ത്പീസ്" കീപാഡിന് മുകളിലൂടെ മടക്കിവെച്ചിരുന്നു, എന്നിരുന്നാലും പിന്നീട് നിർമ്മാണത്തിൽ "മൗത്ത്പീസ്" യഥാർത്ഥത്തിൽ ഫോണിന്റെ അടിഭാഗത്ത് റിംഗറിനൊപ്പം ഉണ്ടായിരുന്നു. ഇത് നിലവാരം സ്ഥാപിക്കുകയും ആധുനിക ഫ്ലിപ്പ് ഫോണുകളുടെ മാതൃകയായി മാറുകയും ചെയ്തു. അതിന്റെ മുൻഗാമിയായ മോട്ടറോള ഡൈനാടാക് ആയിരുന്നു, അതിന്റെ പിൻഗാമിയായി 1996-ൽ മോട്ടറോള സ്റ്റാർടാക് വന്നു. "TAC" എന്നത് മൂന്ന് മോഡലുകളിലും "ടോട്ടൽ ഏരിയ കവറേജ്" എന്നതിന്റെ ചുരുക്കമായിരുന്നു.
## അവലംബം
റിംഗോ സ്റ്റാർ

**സർ റിച്ചാർഡ് സ്റ്റാർക്കി**, (ജനനം 7 ജൂലൈ 1940), അന്താരാഷ്ട്ര പ്രശസ്തി നേടിയ ഒരു ഇംഗ്ലീഷ് സംഗീതജ്ഞനും ഗാനരചയിതാവും നടനുമാണ്. **റിംഗോ സ്റ്റാർ** എന്നറിയപ്പെടുന്ന ഇദ്ദേഹം ബീറ്റിൽസിന്റെ ഡ്രമ്മർ എന്ന നിലയിൽ ലോകമാകെ പ്രശസ്തിയാർജ്ജിച്ചു. പലപ്പോഴും ബീറ്റിൽസ് ആൽബങ്ങളിലെ ഗാനങ്ങളിൽ ഗായകനായും അദ്ദേഹം പ്രവർത്തിച്ചു. ബീറ്റിൽസ് ഗാനങ്ങളായ "ഡോണ്ട് പാസ് മി ബൈ", "ഒക്ടോപസ് ഗാർഡൻ" എന്നിവ എഴുതിയതും പാടിയതും റിംഗോ സ്റ്റാർ ആണ്. 

വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1940-ൽ ജനിച്ചവർ
വർഗ്ഗം:Articles with hAudio microformats
വർഗ്ഗം:Articles with hCards
വർഗ്ഗം:Short description is different from Wikidata
വർഗ്ഗം:Articles with short description
സ്നാപ്ഡ്രാഗൺ സ്റ്റേഡിയം

**സ്നാപ്ഡ്രാഗൺ സ്റ്റേഡിയം** അതിന്റെ ആസൂത്രണ ഘട്ടങ്ങളിലും ആദ്യകാല നിർമ്മാണ ഘട്ടങ്ങളിലും **ആസ്ടെക് സ്റ്റേഡിയം** എന്നറിയപ്പെടുന്നു. കാലിഫോർണിയയിലെ സാൻ ഡിയാഗോയിലുള്ള ഒരു ഔട്ട്ഡോർ സ്റ്റേഡിയമാണ് ഇത്.  SDSU മിഷൻ വാലിയിലെ സാൻ ഡീഗോ സ്റ്റേറ്റ് യൂണിവേഴ്സിറ്റിയുടെ കാമ്പസിലാണ് ഇത് സ്ഥിതിചെയ്യുന്നത്.&nbsp; പ്രധാന കാമ്പസിന് പടിഞ്ഞാറ് തുടർച്ചയായി ഇല്ലാത്ത വിപുലീകരണ പാർസൽ. 2022 ഓഗസ്റ്റിൽ തുറന്ന 35,000 സീറ്റുകളുള്ള സ്റ്റേഡിയം NCAA ഡിവിഷൻ I FBS കോളേജ് ഫുട്‌ബോളിലെ മൗണ്ടൻ വെസ്റ്റ് കോൺഫറൻസിന്റെ സാൻ ഡീഗോ സ്റ്റേറ്റ് ആസ്ടെക്കിന്റെ ആസ്ഥാനമാണ്.

നാഷണൽ വിമൻസ് സോക്കർ ലീഗിന്റെ (NWSL) സാൻ ഡീഗോ വേവ് എഫ്‌സിയുടെയും മേജർ ലീഗ് റഗ്ബിയുടെ (MLR) സാൻ ഡീഗോ ലെജിയന്റെയും ഹോം കൂടിയാണ് സ്‌നാപ്ഡ്രാഗൺ സ്റ്റേഡിയം. ഒരു പുതിയ മേജർ ലീഗ് സോക്കർ വിപുലീകരണ ഫ്രാഞ്ചൈസി സ്റ്റേഡിയത്തിൽ കളിക്കാൻ തുടങ്ങും. 2023 ൽ സ്റ്റേഡിയം 2023 ലോക ലാക്രോസ് ചാമ്പ്യൻഷിപ്പിന് ആതിഥേയത്വം വഹിച്ചു.

2020 ഓഗസ്റ്റ് 17-ന് ഗ്രൗണ്ട് തകർന്നു. രണ്ട് വർഷത്തിന് ശേഷം 2022-ൽ ആസ്‌ടെക് സ്‌ക്രിമ്മേജിനായി സ്റ്റേഡിയം തുറന്നു. അതിന്റെ ആദ്യ മത്സരം രണ്ടാഴ്ച കഴിഞ്ഞ് സെപ്തംബറിൽ പാക്-12 കോൺഫറൻസിന്റെ അരിസോണ വൈൽഡ്കാറ്റ്സിനോട് 38-20 തോറ്റു. 

1967-ൽ സ്റ്റേഡിയം തുറന്നതുമുതൽ 2020-2021-ൽ നശിപ്പിക്കപ്പെടുന്നതുവരെ സ്‌കൂളിന്റെ ഫുട്‌ബോൾ പ്രോഗ്രാമിന്റെ ആസ്ഥാനമായിരുന്ന പൊളിച്ച സാൻ ഡീഗോ സ്റ്റേഡിയത്തിനോട് ചേർന്നാണ് വേദി നിർമ്മിച്ചിരുന്നത്.   പിന്നീട് ജാക്ക് മർഫി സ്റ്റേഡിയം, ക്വാൽകോം സ്റ്റേഡിയം, SDCCU സ്റ്റേഡിയം എന്നറിയപ്പെട്ടു. ഇത് 1967 മുതൽ 2016 വരെ നാഷണൽ ഫുട്ബോൾ ലീഗിന്റെ (NFL) സാൻ ഡീഗോ ചാർജേഴ്സിന്റെയും മേജർ ലീഗ് ബേസ്ബോളിന്റെ (MLB) വിപുലീകരണത്തിന്റെയും സാൻ ഡീഗോ പാഡ്രെസിന്റെയും ആസ്ഥാനമായിരുന്നു. 1969 മുതൽ 2003 വരെ.

## ചിത്രങ്ങൾ

File:Snapdragon Stadium exterior-Night stadium.jpg|Snapdragon Stadium night game
File:Snapdragon Stadium exterior-Night facade.jpg|Snapdragon Stadium façade at night
File:Snapdragon Stadium interior-Night panorama view 1.jpg|Snapdragon Stadium panorama view
File:Snapdragon Stadium interior-Night end zone 1.jpg|View of field at Snapdragon Stadium

## ബാഹ്യ ലിങ്കുകൾ

* 
## അവലംബം
പി. സിറിയക് ജോൺ

കേരളത്തിലെ ഒരു രാഷ്ട്രീയപ്രവർത്തകനും മുൻ സംസ്ഥാനമന്ത്രിയുമായിരുന്നു **പി. സിറിയക് ജോൺ** (11 ജൂൺ 1933 - 30 നവംമ്പർ 2023). കലപ്പറ്റ നിയമസഭാമണ്ഡലത്തിൽ നിന്നും കോൺഗ്രസ്(ആർ) പ്രതിനിധിയായി നാലാം കേരളനിയമസഭയിലും, തിരുവമ്പാടിയിൽ നിന്നും കോൺഗ്രസിനെ പ്രതിനിധീകരിച്ച് അഞ്ച്, ആറ്, ഏഴ് നിയമസഭകളിലും അംഗമായി. 1982-83 കാലഘട്ടത്തിൽ കരുണാകരൻ മന്ത്രിസഭയിലെ കൃഷിവകുപ്പ് മന്തിയുമായിരുന്നു സിറിയക് ജോൺ. തുടർച്ചയായി നാലു തവണ നിയമസഭയിലേക്ക് വിജയിക്കുകയും തുടർച്ചയായായി നാല് തവണ പരാജയപ്പെടുകയും ചെയ്തിരുന്നു. സഹകരണമേഖല സംഘടനാ രംഗത്ത് വളരെനാൾ പ്രവർത്തിച്ച ജോൺ താ​മ​ര​ശ്ശേ​രി സ​ർ​വി​സ്​ സ​ഹ​ക​ര​ണ ബാ​ങ്ക്​ പ്ര​സി​ഡ​ൻ​റ്​​, കേരള സംസ്ഥാന മാർക്കടിംഗ് സഹകരണാ ഫെഡറേഷൻ പ്രസിഡന്റ്, ഇന്ത്യൻ റബ്ബർ ബോർഡംഗം എന്നീ നിലകളിലും പ്രവർത്തിച്ചു. കെ.പി.സി.സി. എക്സിക്യൂട്ടീവ് അംഗം, കർഷക കോൺഗ്രസ് സംസ്ഥാന പ്രസിഡന്റ്, എൻ.സി.പി. സംസ്ഥാന പ്രസിഡന്റ് എന്നീ പദവികളും വഹിച്ചിരുന്നു. അന്നക്കുട്ടിയാണ് ഭാര്യ, മൂന്ന് മകനും രണ്ട് മകളും.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1933-ൽ ജനിച്ചവർ
വർഗ്ഗം:ജൂൺ 11-ന് ജനിച്ചവർ
വർഗ്ഗം:2023-ൽ മരിച്ചവർ
വർഗ്ഗം:നവംബർ 30-ന് മരിച്ചവർ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരളത്തിലെ എൻ.സി.പി. പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ കൃഷിവകുപ്പ് മന്ത്രിമാർ
വർഗ്ഗം:2023-ൽ മരിച്ചവർ
ന്യായ പഞ്ചായത്ത്

ഇന്ത്യയിലെ പഞ്ചായത്തീരാജ് സമ്പ്രദായത്തിൽ ഗ്രാമതലത്തിലുള്ള തർക്ക പരിഹാരസംവിധാനമാണ് **ന്യായ പഞ്ചായത്ത്**.
## ചരിത്രം
1980-കളിൽ പ്രധാനമന്ത്രി രാജീവ് ഗാന്ധിയുടെ പഞ്ചായത്തി രാജിന്റെ അനുബന്ധമായി തർക്കപരിഹാരങ്ങൾ പരിഹരിക്കാനുള്ള സംവിധാനമായാണ് ന്യായ പഞ്ചായത്ത് വിഭാവന ചെയ്യപ്പെടുന്നത്. എന്നാൽ നീതിന്യായ വ്യവസ്ഥയുടെ വിശാലമായ പരിഷ്കരണവുമായി (ഈ പരിഷ്കരണം നടന്നില്ല) ഏറ്റുമുട്ടൽ വരാതിരിക്കാനായി ഇത് നിർത്തിവെച്ചിരുന്നെങ്കിലും 2004-ൽ യു.പി.എ ഭരണത്തിൽ നിയമനിർമ്മാണവുമായി മുന്നോട്ടുപോയി. അതിനായി ഇന്ത്യാ ഗവൺമെന്റിന്റെ പഞ്ചായത്തീരാജ് മന്ത്രാലയം പ്രൊഫസർ ഉപേന്ദ്ര ബാക്സിയുടെ അധ്യക്ഷതയിൽ ഒരു ഡ്രാഫ്റ്റിംഗ് കമ്മിറ്റി രൂപീകരിച്ചു. ഈ വിഷയത്തിലുള്ള ബിൽ ഇന്ത്യൻ പാർലമെന്റിന്റെ ശീതകാല സമ്മേളനത്തിൽ ചർച്ച ചെയ്യാൻ നിർദ്ദേശിക്കപ്പെട്ടിരിക്കുന്നു. ന്യായ പഞ്ചായത്തിന് 100 രൂപ വരെ മാത്രമേ പിഴ ഈടാക്കാൻ കഴിയൂ. ആരെയും ജയിലിലേക്ക് അയക്കാനാവില്ല.

## ന്യായ പഞ്ചായത്തിന് ഭരണഘടനാപരമായ പിന്തുണ
പ്രാദേശിക നീതിന്യായ ഭരണത്തിൽ ജനങ്ങളുടെ പങ്കാളിത്തത്തോടെയുള്ള തർക്കങ്ങൾ പരിഹരിക്കുന്നതിനുള്ള ഒരു ഫോറം ഇന്ത്യൻ ഭരണഘടനയുടെ ആർട്ടിക്കിൾ 39 എ വിഭാവനം ചെയ്യുന്ന ലക്ഷ്യമായതിനാൽ, അടിയന്തര നടപടി സ്വീകരിക്കേണ്ടത് സർക്കാരിന്റെ ബാധ്യതയാണെന്ന് ചില നിയമജ്ഞർക്കും സാമൂഹിക ശാസ്ത്രജ്ഞർക്കും ശക്തമായി തോന്നുന്നു. ന്യായ പഞ്ചായത്തുകൾ സജീവമാക്കുന്നതിനുള്ള നടപടികൾ, ഗ്രാമപ്രദേശങ്ങളിൽ നീതിന്യായം ലളിതവും വേഗത്തിലും ലഭ്യമാക്കാൻ സാധിക്കാത്ത സാഹചര്യത്തിലാണ്. പ്രാദേശിക പാരമ്പര്യങ്ങൾ, സംസ്കാരം, ഗ്രാമീണ സമൂഹത്തിന്റെ പെരുമാറ്റ രീതികൾ എന്നിവയാൽ നയിക്കപ്പെടുന്ന ന്യായ പഞ്ചായത്തുകൾ ജനങ്ങളിൽ നീതി നടപ്പാക്കുന്നതിൽ ആത്മവിശ്വാസം വളർത്തുന്നുവെന്നും വാദമുണ്ട്.

## അവലംബം

## External links
* Ministerial-level discussion at the India International Centre
* The NAC on village courts

വർഗ്ഗം:ഇന്ത്യയിലെ നിയമങ്ങൾ
കുറുക്കൻ (ചലച്ചിത്രം)

ജയലാൽ ദിവാകരൻ സംവിധാനം ചെയ്ത് മനോജ് രാംസിങ്ങ് എഴുതി 2023-ൽ പുറത്തിറങ്ങിയ മലയാള ഹാസ്യ ചലച്ചിത്രം ആണ് ***കുറുക്കൻ***. വിനീത് ശ്രീനിവാസൻ, ശ്രീനിവാസൻ, ഷൈൻ ടോം ചാക്കോ എന്നിവരാണ് പ്രധാന അഭിനേതാക്കൾ. വർണചിത്ര പ്രൊഡക്ഷൻസിന്റെ ബാനറിൽ മഹാ സുബൈർ ആണ് ചിത്രം നിർമ്മിച്ചിരിക്കുന്നത്.

## അഭിനേതാക്കൾ

* വിനീത് ശ്രീനിവാസൻ - ദിനേശ് കെ.റ്റി., പോലീസ് ഇൻസ്പെക്ടർ
* ശ്രീനിവാസൻ - കൃഷ്ണൻ
* ഷൈൻ ടോം ചാക്കോ - ഹരി
* ശ്രീകാന്ത് മുരളി - ജഡ്ജി
* സുധീർ കരമന - അഭിഭാഷകൻ
* മാളവിക മേനോൻ - ആര്യ, ഹരിയുടെ കാമുകി
* ശ്രുതി ജയൻ - റീന മാത്യൂ, പോലീസ് സബ് ഇൻസ്പെക്ടർ
* അൻസിബ ഹസ്സൻ - അഞ്ജിത
* മറീന മൈക്കിൾ കുരിശിങ്കൽ - നീനു
* ഗൗരി നന്ദ - വിൻസി
* ജോജി കെ. ജോൺ - ബാലചന്ദ്രൻ കെ. പോലീസ് കമ്മീഷണർ 
* അശ്വത്ത് ലാൽ - സജാദ് ഹസ്സൻ, പോലീസ് സബ് ഇൻസ്പെക്ടർ
* അസീസ് നെടുമങ്ങാട് - മനാഫ്
* സോഹൻ സീനുലാൽ
* ബാലാജി ശർമ്മ - വിശ്വംഭരൻ
* കൃഷ്ണൻ ബാലകൃഷ്ണൻ - സത്യനാഥൻ
* നന്ദൻ ഉണ്ണി - ഇവന്റ് മാനേജർ
* ദിലീപ് മേനോൻ - പ്രോസിക്യൂട്ടർ
* അഞ്ജലി സത്യനാഥ് - അഞ്ജലി

## നിർമ്മാണം

### ചിത്രീകരണം
ചിത്രത്തിന്റെ പൂജയും ചിത്രീകരണവും  ന് എറണാകുളത്ത് ആരംഭിച്ചു. സെന്റ് ആൽബർട്ട്സ് സ്കൂൾ ക്യാംപസിൽ വെച്ച് ലോകനാഥ് ബെഹ്റ സ്വിച്ച് ഓൺ നിർവഹിച്ചു.

## സംഗീതം

മനു മഞ്ജിത്ത്, ഷാഫി കൊല്ലം എന്നിവർ ചേർന്ന് എഴുതിയ വരികൾക്ക് ഉണ്ണി ഇളയരാജ ആണ് സംഗീതം നൽകിയിരിക്കുന്നത്.

## റിലീസ്

### തീയേറ്റർ
ചിത്രം  ന് വർണ്ണചിത്ര ബിഗ് സ്‌ക്രീൻ തിയേറ്ററുകളിൽ റിലീസ് ചെയ്തു.

### ഹോം മീഡിയ
മഴവിൽ മനോരമയാണ് ചിത്രത്തിന്റെ സാറ്റലൈറ്റ് അവകാശം നേടിയിരിക്കുന്നത്.

## സ്വീകരണം

### നിരൂപക സ്വീകരണം
*കുറുക്കന്* നിരൂപകരിൽ നിന്ന് സമ്മിശ്ര പ്രതികരണമാണ് ലഭിച്ചത്. 

*[[ദ ടൈംസ്‌ ഓഫ്‌ ഇന്ത്യ|ടൈംസ് ഓഫ് ഇന്ത്യയുടെ]]* നിരൂപകയായ ഗോപിക എൽ.സ്. ചിത്രത്തെ 5-ൽ 3 നക്ഷത്രങ്ങൾ നൽകി റേറ്റ് ചെയ്ത് എഴുതി, "ജയലാൽ ദിവാകരന്റെ *കുറുക്കൻ* കോമഡി, കൊലപാതകം, ദുരൂഹത, അന്വേഷണങ്ങൾ എന്നിവയുടെ മിശ്രിതമാണ്. ഏറ്റവും പാരമ്പര്യേതര വഴികൾ." 

"നിങ്ങളെ സീറ്റിന്റെ അരികിൽ നിർത്തുക എന്നത് ജയലാൽ ദിവാകരന്റെ **കുറുക്കൻ'' ' എന്ന ചിത്രത്തിന്റെ പ്രഖ്യാപിത ലക്ഷ്യങ്ങളിലൊന്നല്ല", ''[[ദ ഹിന്ദു|ദ ഹിന്ദുവിലെ]]'' എസ്. ആർ. പ്രവീൺ എഴുതി. 

''ഓൺമനോരമയുടെ'' നിരൂപകയായ പ്രിൻസി അലക്‌സാണ്ടർ എഴുതി, "**കുറുക്കൻ* ' കുറുക്കനെ കണ്ടെത്താനാണ് ലക്ഷ്യമിടുന്നത്, ഒരു കഥാപാത്രത്തിന്റെ യഥാർത്ഥ സ്വഭാവം അനാവരണം ചെയ്യപ്പെടുമ്പോൾ അതിശയിപ്പിക്കുന്ന ഒരു ഘടകമുണ്ട്."

*ദ ന്യൂ ഇന്ത്യൻ എക്‌സ്‌പ്രസിന്* വേണ്ടി വിഘ്‌നേഷ് മധു എഴുതി, "സമാന ചിന്താഗതിക്കാരായ മൂന്ന് പുരുഷന്മാരുടെ കൗതുകകരമായ സ്വഭാവപഠനമാകുമെന്ന് വാഗ്ദ്ധാനം ചെയ്‌തത് ഒരു മങ്ങിയ ക്രൈം-കോമഡിയായി അവസാനിക്കുന്നു... ഓർത്തിരിക്കേണ്ട ചില കോമഡികൾ മാത്രം."

[https://www.kerala9.com *Kerala9.com''] ന് വേണ്ടി, നിരൂപകനായ അരുൺജ്യോതി ആർ. ചിത്രത്തെ 5-ൽ 2 നക്ഷത്രങ്ങൾ നൽകി വിലയിരുത്തി, "ത്രില്ലും ശരാശരി കോമഡിയുമില്ലാത്ത ഒരു അന്വേഷണാത്മക സിനിമ" എന്ന് പറഞ്ഞു.

## അവലംബം

## പുറത്തേക്കുള്ള കണ്ണികൾ

*  
* 

വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ഹാസ്യ ചലച്ചിത്രങ്ങൾ
ലീ സി-യംഗ്

**ലീ സി-യംഗ്** (ജനനം **ലീ യൂൻ-റേ** ഏപ്രിൽ 17, 1982) ഒരു ദക്ഷിണ കൊറിയൻ നടിയും മുൻ അമച്വർ ബോക്‌സറുമാണ് .

## ബാഹ്യ ലിങ്കുകൾ

* 
* 
* 

## അവലംബം
ബൂത്ത് കുടുംബം

19-ാം നൂറ്റാണ്ടിലെ ഒരു ഇംഗ്ലീഷ് അമേരിക്കൻ നാടക കുടുംബമായിരുന്നു **ബൂത്ത് കുടുംബം** . അദ്ദേഹത്തിന്റെ കാലത്തെ മുൻനിര നടന്മാരിൽ ഒരാളായ എഡ്വിൻ ബൂത്തും എബ്രഹാം ലിങ്കനെ വധിച്ച ജോൺ വിൽക്സ് ബൂത്തും ആയിരുന്നു അതിലെ ഏറ്റവും അറിയപ്പെടുന്ന അംഗങ്ങൾ.

ലണ്ടനിൽ ജനിച്ച ഒരു അഭിഭാഷകന്റെ മകനായ ജൂനിയസ് ബ്രൂട്ടസ് ബൂത്ത് ആയിരുന്നു ഗോത്രപിതാവ്, കോവന്റ് ഗാർഡൻ തിയേറ്ററിൽ *ഒഥല്ലോയുടെ* നിർമ്മാണത്തിൽ പങ്കെടുത്തതിന് ശേഷം ഒടുവിൽ നടനായി. പ്രശസ്തി, ഭാഗ്യം, സ്വാതന്ത്ര്യം എന്നിവയുടെ സാധ്യതകൾ യുവ ബൂത്തിനെ വളരെ ആകർഷിച്ചു, ചെറുപ്പം മുതലേ അദ്ദേഹം ശ്രദ്ധേയമായ കഴിവുകൾ പ്രകടിപ്പിച്ചു, 17 വയസ്സുള്ളപ്പോൾ തിയേറ്ററിൽ ഒരു കരിയർ തീരുമാനിച്ചു. ഇംഗ്ലണ്ടിലുടനീളമുള്ള നിരവധി ചെറിയ തീയറ്ററുകളിൽ അദ്ദേഹം വേഷങ്ങൾ ചെയ്തു, 1814-ൽ താഴ്ന്ന രാജ്യങ്ങളിൽ പര്യടനം നടത്തി, അടുത്ത വർഷം ലണ്ടനിൽ അരങ്ങേറ്റം കുറിക്കാൻ മടങ്ങി.

1821-ൽ ബൂത്ത് തന്റെ ഭാര്യയെയും അവരുടെ ഇളയ മകനെയും ഉപേക്ഷിച്ച് ലണ്ടൻ പുഷ്പ പെൺകുട്ടിയായ മേരി ആൻ ഹോംസിനൊപ്പം അമേരിക്കയിലേക്ക് ഓടി. അവർ ബാൾട്ടിമോറിനടുത്തുള്ള ഹാർഫോർഡ് കൗണ്ടിയിൽ ഏകദേശം 150 ഏക്കറിൽ താമസമാക്കി ഒരു കുടുംബം ആരംഭിച്ചു; അവർക്ക് 10 കുട്ടികളുണ്ടായിരുന്നു, അവരിൽ ആറ് പേർ പ്രായപൂർത്തിയാകുന്നതുവരെ അതിജീവിച്ചു.  

ജൂനിയസ് സീനിയറും എഡ്വിനും ഗോൾഡ് റഷിൽ കാലിഫോർണിയയിൽ പര്യടനം നടത്തി.
 
&#x5B; *[[വിക്കിപീഡിയ:Citation needed|<span title="This claim needs references to reliable sources. (July 2014)">അവലംബം ആവശ്യമാണ്</span>]]* &#x5D; ന്യൂയോർക്ക് സിറ്റിയിലെ 667 ബ്രോഡ്‌വേയിലെ വിന്റർ ഗാർഡൻ തിയേറ്ററിൽ എഡ്വിൻ തന്റെ അളിയൻ ജോൺ സ്ലീപ്പർ ക്ലാർക്കിനൊപ്പം താൽപ്പര്യം വാങ്ങി. ജോൺ വിൽക്സ്, എഡ്വിൻ, ജൂനിയസ് ബ്രൂട്ടസ് ജൂനിയർ എന്നീ സഹോദരന്മാർ 1864-ൽ *[[ജൂലിയസ് സീസർ (നാടകം)|ജൂലിയസ് സീസർ]]* എന്ന നാടകത്തിൽ ഒരു നേട്ടം കൊയ്തിരുന്നു, യഥാക്രമം മാർക്ക് ആന്റണി, ബ്രൂട്ടസ്, കാഷ്യസ് എന്നിവരെ ഒരു സ്റ്റേജിൽ ഒരുമിച്ച് കണ്ട ഒരേയൊരു തവണ. 
## അവലംബം
സസ്റ്റൈനബിൾ ഡെവലപ്മെന്റ് ഗോൾസ് ആൻഡ് നൈജീരിയ

നൈജീരിയയുടെ മുപ്പത്തിയാറ് സംസ്ഥാനങ്ങളിലും അതിന്റെ തലസ്ഥാന പ്രവിശ്യയിലും എങ്ങനെയാണ് ഐക്യരാഷ്ട്ര സംഘടന വിഭാവനം ചെയ്ത  സുസ്ഥിര വികസന ലക്ഷ്യങ്ങൾ നടപ്പിലാക്കുന്നത് എന്നതിനെക്കുറിച്ച്‌ വിലയിരുത്തനുന്നതിനുള്ള പദ്ധതിയാണ് "സുസ്ഥിര വികസന ലക്ഷ്യങ്ങളും നൈജീരിയയും" എന്നതുകൊണ്ട് അർത്ഥമാക്കുന്നത്. സുസ്ഥിര വികസന ലക്ഷ്യങ്ങൾ (SDG) "എല്ലാവർക്കും മെച്ചപ്പെട്ടതും സുസ്ഥിരവുമായ ഭാവി കൈവരിക്കുന്നതിനുള്ള ഒരു രൂപരേഖ" ആയി രൂപകൽപ്പന ചെയ്ത പതിനേഴു ആഗോള ലക്ഷ്യങ്ങൾ ഉൾക്കൊള്ളുന്നു. 17 ലക്ഷ്യങ്ങളിൽ ഓരോന്നും 2030 ആകുന്നതോടെ  ലോകമെമ്പാടുമുള്ള എല്ലാ രാജ്യങ്ങളിലും കൈവരിക്കുമെന്ന് പ്രതീക്ഷിക്കുന്നു.

സുസ്ഥിര വികസനത്തെക്കുറിച്ചുള്ള ഹൈ-ലെവൽ പൊളിറ്റിക്കൽ ഫോറത്തിൽ (HLPF) 2017-ലും 2020-ലും SDG-കൾ നടപ്പിലാക്കുന്നതിനെക്കുറിച്ച് വോളണ്ടറി നാഷണൽ റിവ്യൂ (VNR) അവതരിപ്പിച്ച രാജ്യങ്ങളിലൊന്നാണ് നൈജീരിയ. 2020-ൽ നൈജീരിയ 2020-ലെ ലോക SDG സൂചികയിൽ 160-ാം സ്ഥാനത്തെത്തി. നൈജീരിയയുടെ നിലവിലെ വികസന മുൻഗണനകളും ലക്ഷ്യങ്ങളും എസ്ഡിജികൾ കൈവരിക്കുന്നതിലാണ് ശ്രദ്ധ കേന്ദ്രീകരിക്കുന്നതെന്ന് സർക്കാർ സ്ഥിരീകരിച്ചു.

നൈജീരിയയിലെ മറ്റൊരു സുപ്രധാന SDG സംരംഭമാണ് ലാഗോസ് SDGs യൂത്ത് അലയൻസ്, 2030 ലെ ലക്ഷ്യങ്ങൾ കൈവരിക്കുന്നതിൽ യുവാക്കളുടെ പങ്കാളിത്തം പ്രോത്സാഹിപ്പിക്കുന്നതിനും ലാഗോസ് സംസ്ഥാനത്തിന്റെ ദീർഘകാല സുസ്ഥിര വികസന തന്ത്രത്തെ പിന്തുണയ്ക്കുന്നതിനും ലക്ഷ്യമിട്ടുള്ളതാണ്.

## പശ്ചാത്തലം
നൈജീരിയ 1960 ഒക്ടോബർ 7ന് ഐക്യരാഷ്ട്രസഭയിൽ അംഗമായി. ആഫ്രിക്കയിലെ ഏറ്റവും ജനസംഖ്യയുള്ള രാഷ്ട്രമായ നൈജീരിയ, ലോകത്തിലെ ഏറ്റവും ഉയർന്ന ജനസംഖ്യയുള്ള ഏഴാമത്തെ രാജ്യമാണ്. 1960 ഒക്ടോബർ 1-ന് നൈജീരിയ സ്വാതന്ത്ര്യം നേടി. 2012-ൽ നൈജീരിയ, ഐക്യരാഷ്ട്രസഭയുടെ സമാധാന പരിപാലന പ്രവർത്തനങ്ങൾക്ക് സമാധാനപാലകരുടെ എണ്ണത്തിൽ അഞ്ചാമത്തെ വലിയ സംഭാവന നൽകി.

ദാരിദ്ര്യം അവസാനിപ്പിക്കാനും ഭൂമിയെ സുരക്ഷിതമാക്കാനും 2030 എത്തുന്നതോടെ എല്ലാവരും സമാധാനവും സമൃദ്ധിയും ആസ്വദിക്കുന്നുവെന്ന് ഉറപ്പാക്കാനുമുള്ള ആഗോള ആഹ്വാനമാണ് എസ്ഡിജികൾ അല്ലെങ്കിൽ പ്രോജക്റ്റ് 2030. ഓരോ ലക്ഷ്യത്തിനും കുറഞ്ഞത് ഒന്നോ രണ്ടോ സൂചകങ്ങളുള്ള ലക്ഷ്യങ്ങളുള്ള പതിനേഴു പരസ്പര ബന്ധിത ലക്ഷ്യങ്ങളുടെ ഒരു കൂട്ടമാണ് SDGകൾ. എല്ലാവർക്കുമായി "ആഗോള ലക്ഷ്യങ്ങൾ" നടപ്പിലാക്കുന്നത് 2015 ജനുവരിയിൽ ആരംഭിച്ചു. സാമൂഹിക ഉൾപ്പെടുത്തൽ ഉറപ്പാക്കുക, പരിസ്ഥിതി സംരക്ഷിക്കുക, സാമ്പത്തിക വളർച്ച പ്രോത്സാഹിപ്പിക്കുക എന്നിവയാണ് ഇതിന്റെ ലക്ഷ്യങ്ങൾ. SDG-കൾ പങ്കാളിത്തത്തെ പ്രോത്സാഹിപ്പിക്കുന്നതിനാൽ സർക്കാരുകൾ, സ്വകാര്യ മേഖല, ഗവേഷണം, അക്കാദമിയ, സിവിൽ സൊസൈറ്റി ഓർഗനൈസേഷനുകൾ (സിഎസ്ഒകൾ) എന്നിവയ്ക്ക് യുഎന്നിൽ നിന്ന് പിന്തുണ ലഭിക്കുന്നു. ഭാവി തലമുറകൾക്ക് സുസ്ഥിരമായ രീതിയിൽ ജീവിതം മെച്ചപ്പെടുത്തുന്നതിന് ശരിയായ തിരഞ്ഞെടുപ്പുകൾ സ്വീകരിക്കുന്നുവെന്ന് ഇത് ഉറപ്പാക്കുന്നു. 2030  എത്തുന്നതോടെ  ലോകം മുഴുവൻ സമാധാനവും സമൃദ്ധിയും അനുഭവിക്കുന്നതിനുള്ള രൂപരേഖകകളാണ് എസ്ഡിജികൾ.

നൈജീരിയൻ ഭരണകൂടവും ഐക്യരാഷ്ട്രസഭയും തമ്മിലുള്ള ഒരു കരാർ പ്രകാരം, സിഎസ്ഒകളുമായും സ്വകാര്യമേഖലയുമായും പങ്കാളിത്തത്തോടെ എസ്ഡിജികൾ ഒരുമിച്ച് നേടുന്നതിന് അതിന്റെ വികസന മുൻഗണനകളെ വിന്യസിക്കുക എന്നതാണ് ഇത് ലക്ഷ്യമിടുന്നത്. 2017-ൽ സുസ്ഥിര വികസനം സംബന്ധിച്ച ഹൈ-ലെവൽ പൊളിറ്റിക്കൽ ഫോറത്തിൽ (HLPF) 2030-ലെ അജണ്ടയും SDG-കളും നടപ്പിലാക്കുന്നതിനെ കുറിച്ചുള്ള സന്നദ്ധ ദേശീയ അവലോകനം (VNR) അവതരിപ്പിച്ച ഐക്യരാഷ്ട്രസഭയിലെ 44 അംഗ രാജ്യങ്ങളിൽ നൈജീരിയയും ഉൾപ്പെടുന്നു. സർക്കാരും സർക്കാരിതര സംഘടനകളും അക്കാദമിക് സ്ഥാപനങ്ങളും നൈജീരിയയിൽ ഈ ലക്ഷ്യങ്ങൾക്കായി പ്രവർത്തിക്കുന്നു.

## അവലംബം

വർഗ്ഗം:സുസ്ഥിര വികസന ലക്ഷ്യങ്ങൾ
റവന്യൂ വില്ലേജ്

ഇന്ത്യയിലെ നിർവചിക്കപ്പെട്ട അതിർത്തികളുള്ള ഒരു ചെറിയ ഗ്രാമ ഭരണ പ്രദേശമാണ് **റവന്യൂ വില്ലേജ്**. ഒന്നോ അതിലധികമോ ചെറുഗ്രാമങ്ങൾ അടങ്ങിയതാണ് ഒരു റവന്യൂ വില്ലേജ്. വില്ലേജ് അഡ്മിനിസ്ട്രേറ്റീവ് ഓഫീസർ (VAO) അഥവാ വില്ലേജ് ഓഫീസർ ആണ് റവന്യൂ വില്ലേജിന്റെ ഉയർന്ന ഉദ്യോഗസ്ഥൻ.

## ചരിത്രം
അക്ബർ ചക്രവർത്തിയുടെ റവന്യൂ മന്ത്രി രാജാ തോഡർ മാൾ അവതരിപ്പിച്ച ഭൂപരിഷ്‌കരണ സമ്പ്രദായത്തിന്റെ ഭാഗമായാണ് റവന്യൂ വില്ലേജ് എന്ന ആശയം രൂപപ്പെടുന്നത്. കൃഷിയുടെ വ്യാപ്തി, ഭൂമിയുടെ സ്വഭാവം, വിളകളുടെ ഗുണമേന്മ എന്നിവയനുസരിച്ച് ഭൂവരുമാനം വിലയിരുത്തി നികുതിനിർണ്ണയം നടത്തുക എന്നതായിരുന്നു പരിഷ്കരണത്തിന്റെ അന്തസത്ത. പതിനെട്ടാം നൂറ്റാണ്ടിൽ, തങ്ങളുടെ കീഴിലെ പ്രാദേശിക ഭരണാധികാരികളെ നികുതി പിരിവിനായി സഹായിക്കാനായി മറാത്തർ ഓരോ റവന്യൂ വില്ലേജിന്റെയും ഭൂപടങ്ങൾ തയ്യാറാക്കി വന്നു. മുഗൾ സാമ്രാജ്യത്തിനുള്ളിൽ ഈ സംവിധാനം കുറ്റമറ്റ ഒന്നായി വികസിച്ചിരുന്നില്ലെങ്കിലും, പിൽക്കാലത്തെ ബ്രിട്ടീഷ് ഇന്ത്യൻ ഭരണത്തിൽ കൊണ്ടുവന്ന റവന്യൂ സമ്പ്രദായത്തിന്റെ അടിസ്ഥാനമായി അത് മാറി.

നികുതിശേഖരണത്തിനായുള്ള ഏറ്റവും അടിസ്ഥാന ഘടകമാണ് റവന്യൂ വില്ലേജ്. ഇതിന് മുകളിലായി താലൂക്ക്,റവന്യൂ ഡിവിഷൻ, ജില്ല എന്നീ സംവിധാനങ്ങൾ നിലനിൽക്കുന്നു. ഗ്രാമവികസനത്തിനും ആസൂത്രണത്തിനുമായി പഞ്ചായത്തീരാജ് എന്ന സംവിധാനം നിലനിൽക്കുന്നുണ്ട്. .

## References

വർഗ്ഗം:സർക്കാർ ധനസഹായങ്ങൾ ഇന്ത്യയിൽ
എലിസബത്ത് ഹർലി

**എലിസബത്ത് ജെയ്ൻ ഹർലി** (ജനനം 10 ജൂൺ 1965) ഒരു ഇംഗ്ലീഷ് അഭിനേത്രിയും മോഡലുമാണ്.

ഒരു അഭിനേത്രിയെന്ന നിലയിൽ, *ഓസ്റ്റിൻ പവേഴ്‌സ്: ഇന്റർനാഷണൽ മാൻ ഓഫ് മിസ്റ്ററി* (1997) എന്ന ചിത്രത്തിലെ വനേസ കെൻസിംഗ്ടൺ, *ബെഡാസ്ലെഡിലെ* ഡെവിൾ (2000) എന്നിവയായിരുന്നു അവരുടെ ഏറ്റവും അറിയപ്പെടുന്ന ചലച്ചിത്ര വേഷങ്ങൾ.  ഹർലിയുടെ ടെലിവിഷൻ വേഷങ്ങളിൽ ഇ! യഥാർത്ഥ പരമ്പര *ദി റോയൽസ്* (2015–2018), അതേ പേരിലുള്ള മാർവൽ കോമിക്സ് പരമ്പരയെ അടിസ്ഥാനമാക്കിയുള്ള *റൺവേസിൽ* (2019) മോർഗൻ ലെ ഫെയെ അവതരിപ്പിക്കുന്നു. 

ഒരു ബിഗ് ബജറ്റ് ചിത്രത്തിലെ അവരുടെ ആദ്യ വേഷം *പാസഞ്ചർ 57* (1992) എന്ന ചിത്രത്തിലായിരുന്നു. 1994-ൽ ഹർലി തന്റെ *ഫോർ വെഡ്ഡിംഗ്‌സ് ആന്റ് എ ഫ്യൂണറൽ* എന്ന ചിത്രത്തിന്റെ ലണ്ടൻ പ്രീമിയറിലേക്ക് ഹഗ് ഗ്രാന്റിനൊപ്പം,  കറുത്ത നിറത്തിലുള്ള വെർസേസ് വസ്ത്രം ധരിച്ച് സ്വർണ്ണ സേഫ്റ്റി പിന്നുകൾ ധരിച്ചു, അത് അവരുടെ തൽക്ഷണ മാധ്യമശ്രദ്ധ നേടി.  

 -ആം വയസ്സിൽ കമ്പനി ഹർലിക്ക് അവരുടെ ആദ്യത്തെ മോഡലിംഗ് ജോലി നൽകിയതുമുതൽ അവർ സൗന്ദര്യവർദ്ധക കമ്പനിയായ എസ്റ്റി ലോഡറുമായി ബന്ധപ്പെട്ടിരിക്കുന്നു.  മുതൽ അവർ അവരെ അവരുടെ ഉൽപ്പന്നങ്ങളുടെ പ്രതിനിധിയായും മോഡലായും അവതരിപ്പിച്ചു. ഹർലിയുടെ പേരിലുള്ള ഒരു  ലൈനുണ്ട്. 
## ആദ്യകാല ജീവിതം
എലിസബത്ത്  ഹർലി 1965 ജൂൺ 10 ന് ഹാംഷെയറിലെ ബേസിംഗ്സ്റ്റോക്കിൽ ഏഞ്ചല മേരിയുടെയും ( നീ ടിറ്റ്) റോയ് ലിയോനാർഡ് ഹർലിയുടെയും ഇളയ മകളായി ജനിച്ചു.  അവരുടെ അച്ഛൻ റോയൽ ആർമി എജ്യുക്കേഷണൽ കോർപ്സിൽ ഒരു മേജറായിരുന്നു;   അവളുടെ അമ്മ കെംഷോട്ട് ജൂനിയർ സ്കൂളിലെ അധ്യാപികയായിരുന്നു.  അവർക്ക് ഒരു മൂത്ത സഹോദരി, കേറ്റ്, ഒരു ഇളയ സഹോദരൻ മൈക്കൽ ഹർലി എന്നിവരുണ്ട്. 

ഹർലി ബേസിംഗ്സ്റ്റോക്കിലെ മിക്‌സഡ് സെക്കണ്ടറിയായ ഹാരിയറ്റ് കോസ്റ്റെല്ലോ സ്‌കൂളിൽ ചേർന്നു, കൗമാരപ്രായത്തിൽ തന്നെ അവർ പങ്ക് ഫാഷനിൽ ഏർപ്പെട്ടു,  പിങ്ക് നിറം നൽകുകയും മൂക്ക് തുളയ്ക്കുകയും ചെയ്തു.  "എനിക്ക് 16 വയസ്സുള്ളപ്പോൾ - ഇത് ഏകദേശം 1981, 1982 - ഞാൻ വളർന്ന പ്രാന്തപ്രദേശമായ ബേസിംഗ്സ്റ്റോക്കിൽ ആയിരിക്കേണ്ട കാര്യം പങ്ക് ആയിരുന്നു," അവർ വിശദീകരിച്ചു.  അവർ ചെറുപ്പത്തിൽ ന്യൂ ഏജ് സഞ്ചാരികളുമായി ബന്ധപ്പെട്ടിരുന്നതായും റിപ്പോർട്ടുണ്ട്.  ചെറുപ്പത്തിൽ നർത്തകിയാകാൻ ആഗ്രഹിച്ച അവർ ബാലെ ക്ലാസുകളിൽ ചേർന്നു. ഹർലി ആറാം ഫോമിൽ തുടരുകയും ലണ്ടൻ സ്റ്റുഡിയോ സെന്ററിൽ നൃത്തവും നാടകവും പഠിക്കുന്നതിന് മൂന്ന് വർഷം ചെലവഴിക്കുന്നതിന് മുമ്പ് 1983-ൽ ഇംഗ്ലീഷ്, സോഷ്യോളജി, സൈക്കോളജി  എന്നിവയിൽ എ-ലെവൽ കരസ്ഥമാക്കി. AWOL ഒരു ഗ്രീക്ക് ദ്വീപിലേക്ക് പോയതിന് ശേഷം 1986-ൽ അവരെ സ്കൂളിൽ നിന്ന് പുറത്താക്കി. 

## അവലംബം

വർഗ്ഗം:1965-ൽ ജനിച്ചവർ
വർഗ്ഗം:ജൂൺ 10-ന് ജനിച്ചവർ
ഇന്ത്യയിലെ ഫെഡറലിസം

ഇന്ത്യയിലെ യൂണിയൻ ഗവണ്മെന്റും സംസ്ഥാന ഗവണ്മെന്റുകളും തമ്മിലുള്ള ബന്ധവും അധികാര വിതരണങ്ങളും ക്രമീകരിക്കാനായി ഭരണഘടന വിഭാവനം ചെയ്യുന്ന നിയമങ്ങളാണ് **ഇന്ത്യയിലെ ഫെഡറലിസത്തെ** രൂപപ്പെടുത്തുന്നത്. സംസ്ഥാനങ്ങളുടെ യൂണിയൻ എന്നതാണ് ഇന്ത്യയുടെ നിർവ്വചനം. യൂണിയൻ ലിസ്റ്റ്, സംസ്ഥാന ലിസ്റ്റ്, കൺകറന്റ് ലിസ്റ്റ് എന്നിങ്ങനെ അധികാരങ്ങളും ബാധ്യതകളും വീതിക്കപ്പെട്ടിരിക്കുന്നു. നിയമനിർമ്മാണം, അഡ്മിനിട്രേറ്റീവ് അധികാരങ്ങൾ, എക്സിക്യൂട്ടീവ് അധികാരങ്ങൾ എന്നിവയിലെല്ലാം ഈ വീതം വെപ്പ് കാണാനാകും. 

സംസ്ഥാനങ്ങൾ കൂടാതെ കേന്ദ്രഭരണപ്രദേശങ്ങൾ കൂടി ഉൾക്കൊള്ളുന്നതാണ് ഇന്ത്യയുടെ ഘടന. ഇവയിൽ ചില സംസ്ഥാനങ്ങൾക്ക് പ്രത്യേക പദവികൾ നിലനിൽക്കുന്നുണ്ട്. ഡൽഹി, പുതുച്ചേരിഎന്നീ കേന്ദ്രഭരണപ്രദേശങ്ങൾക്ക് പരിമിത അധികാരങ്ങളോടെ നിയമനിർമ്മാണസഭകൾ നിലനിൽക്കുന്നുണ്ട്. ഇന്ത്യയിൽ ഫെഡറൽ സംവിധാനത്തിൽ ഏതാണ്ട് സമതുലിതമായി അധികാര വികേന്ദ്രീകരണം നിലനിന്നുവരുന്നതായി കാണാം.
## പ്രത്യേകതകൾ
1- രണ്ടോ അതിലധികമോ തട്ടുകളായി വരുന്ന ഭരണസംവിധാനമാണിത്.
2- ഒരേ പൗരന്മാരെ ബാധിക്കുന്നതാണെങ്കിലും  നിയമനിർമ്മാണം, നികുതി, ഭരണം എന്നീ കാര്യങ്ങളിൽ ഓരോ തലത്തിലുള്ള ഭരണസംവിധാനങ്ങൾക്കും നിയതമായ അധികാരപരിധികൾ നിലനിൽക്കുന്നു.
3- ഓരോ തലത്തിലുള്ള ഭരണസംവിധാനങ്ങൾക്കും നിയതമായ അധികാരപരിധികൾക്ക് ഭരണഘടനയാൽ വ്യക്തതയും ഉറപ്പും വരുത്തുകയും ചെയ്യുന്നു.
4- വിവിധ തലങ്ങളിലെ സർക്കാരുകൾ തമ്മിലുള്ള അഭിപ്രായ വ്യത്യാസങ്ങൾ പരിഹരിക്കാനുള്ള അധികാരം സുപ്രീം കോടതിക്ക് നൽകിയിട്ടുണ്ട്.

## അവലംബം

വർഗ്ഗം:ഭാരതസർക്കാർ
ഇബ്‍നു ഇബ്രാഹിം സൗദ്

കേരളീയനായ രസതന്ത്രജ്ഞനും ഗവേഷകനും അധ്യാപകനുമായിരുന്നു  **ഡോ. ഇബ്‍നു ഇബ്രാഹിം സൗദ്** (മരണം :3 ആഗസ്റ്റ് 2023). മഹാത്മാഗാന്ധി സർവകലാശാലയിൽ അധ്യാപകനായിരുന്നു. ഇബ്‌നുവിന്റെ നേതൃത്വത്തിലാണ്  2009ൽ എംജി സർവകലാശാലയിൽ  ഇൻസ്റ്റിറ്റ്യൂട്ട്‌ ഓഫ്‌ ഇന്റഗ്രേഡ്‌ പ്രോഗ്രാംസ്‌ ആൻഡ്‌ റിസർച്ച്‌ ഇൻ ബേസിക്‌ സയൻസ്‌ (ഐഐആർബിഎസ്‌) ആരംഭിച്ചത്. 
## പേറ്റന്റുകൾ
കേരളത്തിലെ ഗവേഷണ ലാബിൽ നടത്തിയ പ്രവർത്തനങ്ങൾക്ക് ഏഴ്‌ യുഎസ് പേറ്റന്റും എട്ട്‌ ഇന്ത്യൻ പേറ്റന്റും ഇബ്‌നു സൗദിന്റെ പേരിലുണ്ട്‌. ന്യൂയോർക്ക് യൂണിവേഴ്‌സിറ്റിയിൽ നടന്ന ഇന്റർനാഷണൽ കെമിസ്ട്രി കോൺഗ്രസിൽ ഇബ്‌നുവും അഞ്ച്‌ ഗവേഷകരും ചേർന്ന് രചിച്ച പ്രബന്ധം 276 എൻട്രികളിൽ ഏറ്റവും മികച്ചതായി തെരഞ്ഞെടുക്കപ്പെട്ടു. 

## നാട്ടുമണമുള്ള ഗവേഷണം
കുടംപുളിയിൽ (ഗാർസീനിയ കംബോജിയ) കണ്ടെത്തിയ ഹൈഡ്രോക്സി സിട്രിക് ആസിഡ് വേർതിരിച്ച് അതിൽനിന്ന് മറ്റു രാസവസ്തുക്കൾ നിർമിക്കാനുള്ള സാധ്യത അന്വേഷിച്ചാണ് ഇബ്‌നു ഗവേഷണം ആരംഭിച്ചത്. ഇബ്‌നുവും വിദ്യാർഥികളും ആസിഡുകൾ വേർതിരിച്ച് രാസവസ്തുക്കൾ ഉണ്ടാക്കി ‘മത്തിപ്പുളി', ‘കുടംപുളി', ‘പണച്ചം' തുടങ്ങിയ വ്യത്യസ്ത പുളിച്ച പഴങ്ങളിലേക്കുള്ള ഗവേഷണം വിപുലീകരിച്ചു. യുഎസ് പേറ്റന്റും ഇന്ത്യൻ പേറ്റന്റും ഇബ്‌നുവിനും സംഘത്തിനും ലഭിച്ചത് ഇതിനായിരുന്നു.
## റൂറൽ റിസർച്ച് ഇൻസ്റ്റിറ്റ്യൂട്ട് ഫോർ കൺസർവേഷൻ ഓഫ് സയൻസ്, ടെക്നോളജി ആന്റ് ആർട്സ് (റിക്സ്റ്റ)
മരണാനന്തരം പത്തനാപുരത്തെ അദ്ദേഹത്തിന്റെ വസതിയായ തമീം ഹൗസിൽ റിക്സ്റ്റ പ്രവർത്തിച്ചു വരുന്നു.  സയീദിന്റെ മകനും ആർക്കിടെക്ടുമായ
ഇബിൻ സത്യജിത്താണ് സ്ഥാപനത്തിന് നേതൃത്വം നൽകുന്നത്. വിദ്യാർഥികൾക്ക്‌ താമസിച്ചു പഠിക്കാനും പ്രമുഖർക്ക്‌ പ്രഭാഷണങ്ങൾ നടത്താനും ഇവിടെ  സൌജന്യ സൌകര്യമുണ്ട്.
## അവലംബം


വർഗ്ഗം:രസതന്ത്രജ്ഞർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:2023-ൽ മരിച്ചവർ
വർഗ്ഗം:ഓഗസ്റ്റ് 3-ന് മരിച്ചവർ
സുസ്ഥിര വികസന ലക്ഷ്യങ്ങളും ലെബനനും

ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങളുമായി ബന്ധപ്പെട്ട് 2030 ലെ കർമ്മപദ്ധതിയും സുസ്ഥിര വികസന ലക്ഷ്യങ്ങളുടെ പുരോഗതിയും  ഉറപ്പാക്കാനായി ലെബനനിൽ ആരംഭിച്ച പദ്ധതികൾ **സുസ്ഥിര വികസന ലക്ഷ്യങ്ങളും ലെബനനും** എന്നറിയപ്പെടുന്നു. ലെബനൻ 2015ൽ  ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങൾ സ്വീകരിച്ചു. ന്യൂയോർക്കിലെ ഹൈ ലെവൽ പൊളിറ്റിക്കൽ ഫോറത്തിൽ 2018 ൽ അതിന്റെ ആദ്യത്തെ വോളണ്ടറി നാഷണൽ റിവ്യൂ VNR അവതരിപ്പിച്ചു. ലെബനീസ് പ്രധാനമന്ത്രി അധ്യക്ഷനായ ഒരു ദേശീയ സമിതിയാണ് രാജ്യത്തെ എസ്ഡിജികളുടെ പ്രവർത്തനങ്ങൾക്ക് നേതൃത്വം നൽകുന്നത്. 2019  ൽ, SDG സൂചികയിലെ ലെബനന്റെ മൊത്തത്തിലുള്ള പ്രകടനം അറബ് മേഖലയിലെ 21 രാജ്യങ്ങളിൽ ആറാം സ്ഥാനത്താണ്.

2010-കളുടെ അവസാനത്തിൽ ലെബനനിലെ വിവിധ യുഎൻ ഏജൻസികൾ ആഗോള ലക്ഷ്യങ്ങളുടെ പുരോഗതിക്കും ലെബനനിലെ വ്യാപാരവ്യവസായങ്ങളിൽ അവയുടെ സ്വാധീനത്തിനും വേണ്ടി മൾട്ടി-സ്റ്റേക്ക്‌ഹോൾഡർ ഫോറങ്ങൾ നടത്തിയിരുന്നു. ഏറ്റവും പുതിയ രണ്ടെണ്ണം 2018 ഒക്ടോബർ 18 നും 2019 ഒക്‌ടോബർ 2019 നും "ആഗോള ലക്ഷ്യങ്ങളെ പ്രാദേശിക ബിസിനസുകളുമായി ബന്ധിപ്പിക്കുക" എന്ന തലക്കെട്ടിൽ നടന്നു.

## പശ്ചാത്തലം
സുസ്ഥിര വികസന ലക്ഷ്യങ്ങൾ നടപ്പിലാക്കൽ തന്ത്രം മെച്ചപ്പെടുത്തുന്നതിനുള്ള നയം വികസിപ്പിക്കുകയും മുന്നോട്ട് കൊണ്ടുപോകുകയും ചെയ്യുന്ന വ്യക്തമായ കാഴ്ചപ്പാട് പദ്ധതി സൃഷ്ടിക്കുന്നതിൽ ലെബനൻ എപ്പോഴും വ്യത്യസ്ത വെല്ലുവിളികൾ നേരിട്ടിട്ടുണ്ട്. എന്നിരുന്നാലും, 2030 ലെ അജണ്ട പ്രതീക്ഷകൾ നിറവേറ്റുന്നതിനായി സ്വകാര്യ മേഖലയെ മുന്നോട്ട് കൊണ്ടുപോകുന്നതിനുള്ള മികച്ച SDG സമ്പ്രദായങ്ങളെ സമന്വയിപ്പിക്കുന്നതിന് ഫലപ്രദമായ സംരംഭങ്ങൾക്ക് നേതൃത്വം നൽകുന്നതിന് ഐക്യരാഷ്ട്രസഭയുടെ ഗ്ലോബൽ കോംപാക്റ്റിന്റെ വികസന ശ്രമങ്ങളുണ്ട്.

## ലെബനന്റെ പങ്കാളിത്തവും സംഭാവനകളും
SDG-കളുമായി ബന്ധപ്പെട്ട പ്രക്രിയയിൽ ലെബനൻ സജീവമായ പങ്കാളിയാണ്. തുടക്കത്തിൽ, സുസ്ഥിര വികസനത്തെക്കുറിച്ചുള്ള ഐക്യരാഷ്ട്രസഭയുടെ യോഗത്തിൽ അവതരിപ്പിച്ച റിപ്പോർട്ടിലേക്ക് ലെബനൻ മികച്ച സംഭാവന നൽകി. SDG-കളുടെ രൂപീകരണ സമയത്ത് നിർദേശങ്ങൾ തയ്യാറാക്കുന്നതിനുള്ള   ദേശീയ സമിതിയുടെ ഭാഗമാണ് ലെബനൻ. സുസ്ഥിര വികസനത്തെയും  സുസ്ഥിര വികസന ലക്ഷ്യങ്ങളെയും പരാമർശിക്കുന്ന ഉച്ചകോടികളിൽ പങ്കെടുത്ത ലെബനൻ സുസ്ഥിര വികസനത്തിനായുള്ള 2030 അജണ്ടയും എസ്ഡിജികളും 2015 സെപ്റ്റംബറിൽ അംഗീകരിച്ചു. 2015ൽ ദാരിദ്ര്യം, അസമത്വം, കാലാവസ്ഥാ വ്യതിയാന പ്രതിസന്ധി എന്നിവയിൽ നേതൃത്വത്തിന്റെ ശ്രദ്ധ വർദ്ധിപ്പിക്കാനുള്ള ആഗോള ആഹ്വാനം ഉണ്ടായിരുന്നു. ഈ ലക്ഷ്യത്തോടെ  2015 സെപ്റ്റംബർ 25 ന് ലോക നേതാക്കൾ 2030 ലെ സുസ്ഥിര വികസനത്തിന് എംഡിജികൾ മാറ്റിസ്ഥാപിക്കുന്ന അജണ്ട സ്വീകരിക്കുക എന്ന ലക്ഷ്യത്തോടെ ന്യൂയോർക്കിലെ ഐക്യരാഷ്ട്രസഭയുടെ ആസ്ഥാനത്ത് സമ്മേളിച്ചു.

## വെല്ലുവിളികളും പ്രതിസന്ധികളും
സാമൂഹികവും  സാമ്പത്തികവും പാരിസ്ഥിതികവുമായ എല്ലാ തലങ്ങളിലും ലെബനൻ വികസന വെല്ലുവിളികൾ നേരിടുന്നു. സിറിയൻ പ്രതിസന്ധി ഈ വെല്ലുവിളികളുടെ തീവ്രത വർദ്ധിപ്പിച്ചു. 2016-ൽ ലെബനനിൽ SDG നില മെച്ചപ്പെടുത്തുന്നതിനുള്ള ഒരു ദേശീയ വികസന തന്ത്രത്തിന്റെ ആവശ്യകത വെളിച്ചത്തുകൊണ്ടുവരുന്നതിന്റെ നിലവാരത്തിൽ യഥാർത്ഥ പുരോഗതി ഉണ്ടായിട്ടില്ല എന്ന് വിലയിരുത്തപ്പെടുന്നു.

## അവലംബം

വർഗ്ഗം:സുസ്ഥിര വികസന ലക്ഷ്യങ്ങൾ
സുസ്ഥിര വികസന ലക്ഷ്യങ്ങളും ഇറാനും

2015 സെപ്തംബർ 25-ന് 193 അംഗരാജ്യങ്ങളെ ഉൾപ്പെടുത്തി ഒരു ചർച്ചാ പ്രക്രിയയിലൂടെ ഐക്യരാഷ്ട്രസഭ വികസിപ്പിച്ച 169 പ്രത്യേക മേഖലകൾക്കായുള്ള പതിനേഴ് ആഗോള ലക്ഷ്യങ്ങളുടെ ഒരു കൂട്ടമാണ് സുസ്ഥിര വികസന ലക്ഷ്യങ്ങൾ (SDGs). ഇവ സുസ്ഥിര വികസനത്തിനുള്ള 2030 അജണ്ട എന്നും അറിയപ്പെടുന്നു.  പങ്കാളികളിൽ ഒരാളെന്ന നിലയിൽ, 2030 അജണ്ട നടപ്പിലാക്കുമെന്ന് ഇറാൻ പ്രതിജ്ഞയെടുത്തു.

## പശ്ചാത്തലം
2016 ഡിസംബറിൽ, ഇസ്ലാമിക് റിപ്പബ്ലിക് ഓഫ് ഇറാൻ ഭരണകൂടം ഒരു ദേശീയ വിദ്യാഭ്യാസ സംരംഭം പ്രഖ്യാപിക്കുന്ന ഒരു പ്രത്യേക ചടങ്ങ് നടത്തി. ഈ ആഗോള പരിപാടിയുടെ വിദ്യാഭ്യാസ ലക്ഷ്യങ്ങൾ നടപ്പിലാക്കുന്നതിനായി ഇറാനിലെ യുനെസ്കോ ഓഫീസ് ക്രമീകരിച്ചു. ഈ പ്രഖ്യാപനം രാജ്യത്തെ രാഷ്ട്രീയക്കാർക്കിടയിലും മർജയിലും കോളിളക്കം സൃഷ്ടിച്ചു.

## പ്രവർത്തനങ്ങളും പ്രതിസന്ധികളും
സുസ്ഥിര വികസന ലക്ഷ്യങ്ങൾ അനുസരിച്ച് എല്ലാ 192 യുഎൻ അംഗരാജ്യങ്ങളും 2030  എത്തുന്നതോടെ ലിംഗഭേദമോ വംശീയതയോ പ്രായമോ പരിഗണിക്കാതെ  "എല്ലാവരെയും  ഉൾക്കൊള്ളുന്നതും ഗുണനിലവാരമുള്ളതുമായ വിദ്യാഭ്യാസം ഉറപ്പാക്കുകയും ആജീവനാന്ത പഠനം പ്രോത്സാഹിപ്പിക്കുകയും വേണം" എന്ന ലക്‌ഷ്യം നിറവേറ്റേണ്ടതുണ്ട്. ഈ രേഖയെ അടിസ്ഥാനമാക്കി റൂഹാനി ഭരണകൂടം "ഇസ്‌ലാമിക് റിപ്പബ്ലിക് ഓഫ് ഇറാൻ 2030 ദേശീയ വിദ്യാഭ്യാസ നിയമം: ഗുണനിലവാരമുള്ള വിദ്യാഭ്യാസത്തിലേക്കും ആജീവനാന്ത പഠനത്തിലേക്കും നീങ്ങുന്നു" എന്ന പേരിൽ സ്വന്തം വിദ്യാഭ്യാസ പദ്ധതി രൂപകല്പന ചെയ്തു. എന്നാൽ അത് സാംസ്കാരിക വിപ്ലവത്തിന്റെ സുപ്രീം കൗൺസിൽ (SCRC) അംഗീകരിച്ചിരുന്നില്ല. 

## അവലംബം

വർഗ്ഗം:സുസ്ഥിര വികസന ലക്ഷ്യങ്ങൾ
ഊരാളി അപ്പൂപ്പൻകാവ്

പത്തനംതിട്ട ജില്ലയിലെ കോന്നിക്ക് സമീപം കല്ലേലിയിൽ അച്ചൻകോവിൽ നദിയുടെ തീരത്ത് സ്ഥിതി ചെയ്യുന്ന ഒരു പുരാതന ക്ഷേത്രമാണ് **ഊരാളി അപ്പൂപ്പൻകാവ്**. കല്ലേലി - അച്ചൻകോവിൽ വനപാതയോട് ചേർന്ന് സ്ഥിതി ചെയ്യുന്ന ക്ഷേത്രത്തിലേക്ക് ജില്ലാ ആസ്ഥാനമായ പത്തനംതിട്ടയിൽ നിന്നും  ഉം അടുത്ത പട്ടണമായ കോന്നിയിൽ നിന്നും  ഉം ദൂരമുണ്ട്. കോന്നി താലൂക്കിലെ അരുവാപ്പുലം ഗ്രാമപഞ്ചായത്തിലാണ് ക്ഷേത്രം സ്ഥിതി ചെയ്യുന്നത്. മലദൈവങ്ങളുടെ അധിപനായി കരുതപ്പെടുന്ന 'ഊരാളി അപ്പൂപ്പൻ' ആണ് ക്ഷേത്രത്തിലെ പ്രധാന പ്രതിഷ്ഠ.

## പാരമ്പര്യം
ആദ്യകാല ദ്രാവിഡ-നാഗ ഗോത്രങ്ങളുടെ പാരമ്പര്യങ്ങളും ആചാരങ്ങളും പിന്തുടരുന്ന ഈ ക്ഷേത്രം സാധാരണ ഹൈന്ദവ ക്ഷേത്രങ്ങളിൽ പിന്തുടർന്ന് പോരുന്ന താന്ത്രിക പൂജാ രീതികളിൽ നിന്നും തികച്ചും വ്യത്യസ്തമാണ്.

## ദേവതകൾ
'ഊരാളി അപ്പൂപ്പൻ' അല്ലെങ്കിൽ 'കല്ലേലി അപ്പൂപ്പൻ', 'ഊരാളി അമ്മൂമ്മ' എന്നിവരാണ് ക്ഷേത്രത്തിലെ പ്രധാന പ്രതിഷ്ഠകൾ. അപ്പൂപ്പനെ 999 മലദൈവങ്ങളുടെ അധിപനായി  കണക്കാക്കപ്പെടുന്നു. അദ്ദേഹത്തിന്റെ അമ്മയായി അമ്മൂമ്മയെ ആരാധിക്കുന്നു.

വടക്കഞ്ചേരി വല്യച്ചൻ, ഗണപതി, പരാശക്തി, യക്ഷിയമ്മ, നാഗരാജാവ്, നാഗയക്ഷി, രക്തരക്ഷസ്സ്, കുട്ടിച്ചാത്തൻ, കൊച്ചുകുഞ്ഞ് അറുകല, ഭാരത പൂങ്കുറവൻ, ഭാരത പൂങ്കുറത്തി, ഹരിനാരായണ തമ്പുരാൻ തുടങ്ങിയവരാണ് ക്ഷേത്രത്തിലെ മറ്റു ഉപദേവതകൾ.

## ഉത്സവങ്ങൾ
മലയാള മാസമായ മേടത്തിൽ (ഏപ്രിൽ-മെയ്) നടക്കുന്ന പത്താമുദയ മഹോത്സവമാണ് ക്ഷേത്രത്തിലെ പ്രധാന ഉത്സവം. പത്ത് ദിവസം നീളുന്ന ഉത്സവം വിഷു ദിനത്തിൽ ആരംഭിച്ച് പത്താമുദയ നാളിൽ വിവിധ പൂജകളോടും ആദിത്യ പൊങ്കാല തുടങ്ങിയ ചടങ്ങുകളോടും കൂടി സമാപിക്കും. വൃശ്ചികം മുതൽ മകരം വരെ (നവംബർ പകുതി മുതൽ ജനുവരി പകുതി വരെ) നടക്കുന്ന മണ്ഡല - മകരവിളക്ക് ഉത്സവമാണ് ക്ഷേത്രത്തിലെ മറ്റൊരു വിശേഷ അവസരം.

## ആചാരങ്ങൾ
മലയാള മാസമായ കർക്കടകത്തിൽ (ജൂലൈ-ഓഗസ്റ്റ്) ക്ഷേത്രത്തിൽ നടക്കുന്ന പ്രധാന ചടങ്ങുകളിൽ ഒന്നാണ് കർക്കടക വാവ് ബലി. ആനയൂട്ട്, വാനരയൂട്ട്, മീനൂട്ട് എന്നിവയാണ് ക്ഷേത്രത്തിലെ മറ്റ് പ്രധാന ആചാരങ്ങൾ.

ദ്രാവിഡ-നാഗ ഗോത്രങ്ങളുടെ പരമ്പരാഗത കലകളായ കുംഭപ്പാട്ട്, ഭാരതക്കളി, തലയാട്ടം കളി, വെള്ളംകുടി നിവേദ്യം, ആഴിപൂജ, കല്ലേലി വിളക്ക് എന്നിവ ക്ഷേത്രത്തിന്റെ പ്രത്യേകതയാണ്. പടയണി, മുടിയാട്ടം തുടങ്ങിയ ആചാരപരമായ കലകളും വിശേഷാവസരങ്ങളിൽ അവതരിപ്പിക്കാറുണ്ട്.

## ഇതും കാണുക

* കേരളത്തിലെ ക്ഷേത്രങ്ങളുടെ പട്ടിക

## അവലംബങ്ങൾ

വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
ഒ.ബേബി

രഞ്ജൻ പ്രമോദ് രചനയും സംവിധാനവും നിർവഹിച്ച് 2023-ൽ പുറത്തിറങ്ങിയ മലയാളം ആക്ഷൻ ഡ്രാമ ത്രില്ലർ ചലച്ചിത്രമാണ് ***ഒ.ബേബി***. ദിലീഷ് പോത്തൻ, രഘുനാഥ് പലേരി, ഹനിയ നഫീസ, ദേവദത്ത് വി.എസ്., സജി സോമൻ, വിഷ്ണു അഗസ്ത്യ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. കളർ പെൻസിൽ ഫിലിംസ്, പകൽ ഫിലിംസ് എന്നിവയുമായി സഹകരിച്ച് ടർട്ടിൽ വൈൻ പ്രൊഡക്ഷൻസിന്റെ ബാനറിൽ ദിലീഷ് പോത്തൻ, അഭിഷേക് ശശിധരൻ, പ്രമോദ് തേർവാർപ്പള്ളി എന്നിവർ ചേർന്നാണ് ചിത്രം നിർമ്മിച്ചിരിക്കുന്നത്.

## അഭിനേതാക്കൾ

* ദിലീഷ് പോത്തൻ - ഒ.ബേബി
* രഘുനാഥ് പലേരി - കുട്ടച്ചൻ
* ഹനിയ നഫീസ - മിനി
* ദേവദത്ത് വി.എസ്. - ബേസിൽ, ബേബിയുടെ മകൻ
* സജി സോമൻ - ജോമോൻ / കുഞ്ഞുമോൻ, മിനിയുടെ അച്ഛൻ
* വിഷ്ണു അഗസ്ത്യ - സ്റ്റാൻലി, കുട്ടച്ചന്റെ മരുമകൻ
* ഡോ. ഷിനു ശ്യാമളൻ - സുജ, ബേബിയുടെ ഭാര്യ
* ഗോപാലകൃഷ്ണൻ - പാപ്പി വല്യപ്പച്ചൻ
* അതുല്യ ചന്ദ്ര

## സംഗീതം
വരുൺ കൃഷ്ണയും പ്രണവ് ദാസും ചേർന്നാണ് ചിത്രത്തിന്റെ സംഗീത സംവിധാനം നിർവ്വഹിച്ചിരിക്കുന്നത്. ലിജിൻ ബംബിനോ ആണ് പശ്ചാത്തല സംഗീതം ഒരുക്കിയിരിക്കുന്നത്.

## റിലീസ്

### തീയേറ്റർ
ചിത്രം  ന് തിയേറ്ററുകളിൽ റിലീസ് ചെയ്തു.

## സ്വീകരണം

### നിരൂപക സ്വീകരണം
''ദ ടൈംസ് ഓഫ് ഇന്ത്യയിലെ'' അന്ന മാത്യൂസ് ചിത്രത്തിന് 5-ൽ 3.5 നക്ഷത്രങ്ങൾ നൽകി എഴുതി, "സിനിമയുടെ അസംസ്‌കൃത ഫീൽ അതിന് ഒരു ആഴത്തിലുള്ള അനുഭവം നൽകുന്നു. എന്നാൽ, ശരിക്കും ശക്തമായ ഒരു കഥയാകാൻ സാധ്യതയുള്ളത് സ്ക്രിപ്റ്റിലെ പോരായ്മകൾ കാരണം കുറയുന്നു."

''ദ ന്യൂ ഇന്ത്യൻ എക്‌സ്‌പ്രസിലെ'' വിഘ്‌നേഷ് മധു ചിത്രത്തിന് 5-ൽ 3.5 റേറ്റിംഗ് നൽകി ഇങ്ങനെ എഴുതി, "ചിത്രം അതിന്റെ രചനയുടെ കാര്യത്തിൽ തകർപ്പൻ കാര്യങ്ങളിൽ ഒന്നും അഭിമാനിക്കുന്നില്ലെങ്കിലും, ശരിയായ ത്രില്ലുകളോടുകൂടിയ അതിന്റെ സമർത്ഥമായ നിർവ്വഹണം, അത് ഉണ്ടാക്കുന്നു. അതൊരു ആകർഷകമായ കാഴ്ച്ചയാണ് വലിയ സ്ക്രീനിൽ."

''ദ ഹിന്ദുവിലെ'' എസ്.ആർ. പ്രവീൺ എഴുതി, "*ഒ.ബേബി* ഫ്യൂഡൽ സമൂഹത്തെ ഞെരുക്കുന്ന അന്തരീക്ഷത്തിൽ നിന്ന് മോചനം നേടാൻ ആഗ്രഹിക്കുന്ന ഏതാനും ചെറുപ്പക്കാരുടെ മനസ്സിലൂടെ പര്യവേക്ഷണം ചെയ്യുന്നു."

"ഗഹനമായ ഒരു പ്രമേയം പൊതുസമൂഹത്തിന് മുന്നിൽ എത്തിക്കാൻ രഞ്ജൻ പ്രമോദിന്റെ അഭിനന്ദനാർഹമായ ഒരു ശ്രമമായാണ് *ഒ.ബേബി* നിൽക്കുന്നത്", *ഓണ്മനോരമയിലെ* സ്വാതി പി.അജിത്ത് പറഞ്ഞു.

## അവലംബങ്ങൾ

## പുറത്തേക്കുള്ള കണ്ണികൾ

* 

വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
പെൻഡുലം (ചലച്ചിത്രം)

റെജിൻ എസ്. ബാബു രചനയും സംവിധാനവും നിർവ്വഹിച്ച് 2023-ൽ പുറത്തിറങ്ങിയ ഒരു മലയാളം ഫാന്റസി ത്രില്ലർ ചലച്ചിത്രമാണ് ***പെൻഡുലം***. വിജയ് ബാബു, ഇന്ദ്രൻസ്, അനുമോൾ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. രമേഷ് പിഷാരടി, സുനിൽ സുഖദ, ഷോബി തിലകൻ, ദേവകി രാജേന്ദ്രൻ എന്നിവർ മറ്റു പ്രധാന വേഷങ്ങളിൽ എത്തുന്നു. ലൈറ്റ്‌സ് ഓൺ സിനിമാസിന്റെയും ബാറ്റ് ബ്രോസ് ഇന്റർനാഷണലിന്റെയും ബാനറിൽ ഡാനിഷ് കെ. അശോകൻ, ലിഷ ജോസഫ്, ബിനോജ് വില്യ, മിഥുൻ ഗിരീശൻ എന്നിവർ ചേർന്നാണ് ചിത്രം നിർമ്മിച്ചിരിക്കുന്നത്.

## അഭിനേതാക്കൾ

* വിജയ് ബാബു - ഡോക്ടർ മഹേഷ് നാരായണൻ
* ഇന്ദ്രൻസ്
* അനുമോൾ - ഏയ്ഞ്ചൽ
* രമേഷ് പിഷാരടി
* സുനിൽ സുഖദ
* ഷോബി തിലകൻ - ആന്റണി
* പ്രകാശ് ബാരെ - ജോൺ മാസ്റ്റർ
* നീന കുറുപ്പ് - ഡോക്ടർ
* ദേവകി രാജേന്ദ്രൻ - ശ്വേത, മഹേഷിന്റെ ഭാര്യ
* ബേബി തനു - തനു, മഹേഷിന്റെ മകൾ
* അസീം ഇബ്രാഹിം - ജോസഫ്, എസ്റ്റേറ്റ് മാനേജർ, ഏയ്ഞ്ചലിന്റെ അച്ഛൻ
* ഷാജു ശ്രീധർ
* റെജിൻ എസ്. ബാബു
* അമൽദേവ് ബി.എസ്.

## നിർമ്മാണം
ചിത്രത്തിന്റെ ഫസ്റ്റ് ലുക്ക് പോസ്റ്റർ  ന് പുറത്തിറങ്ങി.

## സംഗീതം
ജീൻ പി. ജോൺസൺ ആണ് ചിത്രത്തിന്റെ സംഗീത സംവിധാനം നിർവഹിച്ചിരിക്കുന്നത്.

## റിലീസ്

### തീയേറ്റർ
ചിത്രം  ന് തിയേറ്ററുകളിൽ റിലീസ് ചെയ്തു.

### ബോക്സ് ഓഫീസ്
ചിത്രം ആദ്യ ദിനം  ആദ്യ ആഴ്ചയിൽ  നേടി.

## അവലംബങ്ങൾ

## പുറത്തേക്കുള്ള കണ്ണികൾ

* 

വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
ഉരു (ചലച്ചിത്രം)

ഇ.എം. അഷ്‌റഫ് രചനയും സംവിധാനവും നിർവഹിച്ച് 2023-ൽ പുറത്തിറങ്ങിയ ഒരു മലയാള ഡ്രാമ ചലച്ചിത്രമാണ് ***ഉരു***. മാമുക്കോയ, മഞ്ജു പത്രോസ്, മനോജ് കെ.യു. എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. കമൽ പ്രശാന്ത് ആണ് ചിത്രത്തിന്റെ സംഗീത സംവിധായകൻ, ഛായാഗ്രഹണം ശ്രീകുമാർ പെരുമ്പടവം നിർവ്വഹിച്ചിരിക്കുന്നു. സാംസ് പ്രൊഡക്ഷൻ ഹൗസിന്റെ ബാനറിൽ മൻസൂർ പള്ളൂരാണ് ചിത്രം നിർമ്മിച്ചിരിക്കുന്നത്. ബേപ്പൂരിലെ ഉരു നിർമാണവുമായി ബന്ധപ്പെട്ട ജീവിതങ്ങളുടെ കഥയാണ് ചിത്രം പറയുന്നത്.

## അഭിനേതാക്കൾ
* മാമുക്കോയ - ശ്രീധരൻ ആശാരി
* മഞ്ജു പത്രോസ് - ആയിഷ, റഷീദിന്റെ ഭാര്യ
* മനോജ് കെ.യു. - റഷീദ്
* അജയ് കല്ലായി - അജയൻ
* ആൽബർട്ട് അലക്സ് - മിൽ ഉടമ
* അർജുൻ എസ്. കുളത്തിങ്കൽ - ഫത്താഹ്
* ഉബൈദ് മുഹ്സിൻ - പോലീസ് ഇൻസ്പെക്ടർ
* സഹീർ പി.കെ.
* ഗീതിക
* ബൈജു ഭാസ്കർ
* രാജേന്ദ്രൻ തായാട്ട്

## നിർമ്മാണം

### വികസനം
ചിത്രത്തിന്റെ ഫസ്റ്റ് ലുക്ക് പോസ്റ്റർ 2021 സെപ്റ്റംബറിൽ എഴുത്തുകാരൻ കെ.പി. രാമനുണ്ണി പ്രകാശനം ചെയ്തു. 

### ചിത്രീകരണം
ബേപ്പൂരിലും മാഹിയിലുമായി സിനിമയുടെ ചിത്രീകരണം നടന്നു.

## സംഗീതം
കമൽ പ്രശാന്താണ് ചിത്രത്തിന്റെ സംഗീതം ഒരുക്കിയത്. ദീപാങ്കുരൻ പശ്ചാത്തലസംഗീതം നൽകിയിരിക്കുന്നു. ചിത്രത്തിലെ നാടൻ പാട്ടായ "ഹൈലേസ ഹൈലേസ" ഗിരീഷ് ആമ്പ്ര എഴുതി, സംഗീതം നൽകി, ആലപിച്ചു. 

## റിലീസ്

### തീയേറ്റർ
ചിത്രം  ന് തിയേറ്ററുകളിൽ റിലീസ് ചെയ്തു.

### ഹോം മീഡിയ
ചിത്രത്തിന്റെ ഡിജിറ്റൽ അവകാശം എച്ച്.ആർ ഒ.റ്റി.റ്റി (ഹൈറിച്ച് ഒ.റ്റി.റ്റി) നേടി. ഒ.റ്റി.റ്റി റിലീസ് തീയതി പ്രഖ്യാപിക്കാനിരിക്കുകയാണ്. 

## സ്വീകരണം

### നിരൂപക സ്വീകരണം
*[[മലയാള മനോരമ ദിനപ്പത്രം|മലയാള മനോരമക്ക്]]* വേണ്ടി നിരൂപകൻ ജിതൻ ഇപ്രകാരം എഴുതി, "ലളിതമായ ഒരു കഥ തന്തുവാണ് ചിത്രത്തിനുള്ളത്. മനുഷ്യ മനസ്സിന്റെ ആഡംബര ജീവിതത്തോടുള്ള ആർത്തിയും, തെറ്റിദ്ധരിക്കപ്പെടുന്ന പുതുതലമുറയുടെ വിഷമവും കുടുംബ ബന്ധത്തിന്റെ ആഴവുമൊക്കെ സിനിമ പറഞ്ഞു പോകുന്നു."

## പുരസ്കാരങ്ങൾ
2022-ൽ നാലാമത് പ്രേംനസീർ ഫിലിം പുരസ്കാരങ്ങൾ പ്രഖ്യാപിച്ചപ്പോൾ ഉരുവിന് മൂന്ന് അവാർഡുകൾ ലഭിച്ചു. 2023-ൽ നടന്ന എസ്‌കോൾ മലബാർ ഫിലിം ഫെസ്റ്റ് അവാർഡിൽ നിന്നും ചിത്രത്തിന് നാല് അവാർഡുകളും ലഭിച്ചു.

## അവലംബങ്ങൾ

## പുറത്തേക്കുള്ള കണ്ണികൾ
* 

വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
അൻഹുഇലോങ്

ചൈനയിലെ അൻഹുയി പ്രവിശ്യയിലെ ഹോങ്‌കിൻ രൂപീകരണത്തിൽ നിന്ന് ഫോസിൽ ലഭിച്ച മമെൻചിസൗറിഡ് ദിനോസറിന്റെ ഒരു ജനുസ്സാണ് ***അൻഹുയ്‌ലോംഗ്*** (അർഥം "അൻഹുയി ഡ്രാഗൺ"). ഈ ജനുസ്സിൽ ***അൻഹുയിലോങ് ഡൈബോൻസിസ് എന്ന*** ഒരൊറ്റ സ്പീഷീസ് മാത്രമാണ് ഉള്ളത് . 

## ഫൈലോജെനി
ഫൈലോജെനെറ്റിക് വിശകലനത്തിന്റെ ഫലങ്ങൾ ചുവടെയുള്ള ക്ലാഡോഗ്രാമിൽ കാണിച്ചിരിക്കുന്നു: 

## അവലംബം

## കുറിപ്പുകൾ

വർഗ്ഗം:ഏഷ്യൻ ദിനോസറുകൾ
കിം ജി-വോൺ

**കിം ജി-വോൺ** (; ജനനം ഒക്ടോബർ 19, 1992) ഒരു ദക്ഷിണ കൊറിയൻ നടിയാണ്. *[[ഫൈറ്റ് ഫോർ മൈ വേ]]* (2017), *[[ആർത്ത്‌ഡാൽ ക്രോണിക്കിൾസ്]]* (2019), *[[ലവ്‌സ്ട്രക്ക് ഇൻ ദി സിറ്റി]]* (2020-2021) എന്നിവയിലെ പ്രധാന വേഷങ്ങൾ ചെയ്യുന്നതിനുമുമ്പ്, *[[ദി ഹെയേഴ്സ്]]* (2013), *[[ഡിസൻഡന്റ്‌സ് ഓഫ് ദി സൺ]]* (2016) എന്നീ ടെലിവിഷൻ പരമ്പരകളിലെ വേഷങ്ങളിലൂടെ അവർ ശ്രദ്ധ നേടി. ഏഷ്യയിലുടനീളമുള്ള കിമ്മിന്റെ ടെലിവിഷൻ നാടകങ്ങളുടെ വിജയം അവളെ ഒരു ഹല്യു താരമായി സ്ഥാപിച്ചു.

വർഗ്ഗം:ദക്ഷിണ കൊറിയൻ ടെലിവിഷൻ നടിമാർ
വർഗ്ഗം:ഹാല്യു താരങ്ങൾ
വർഗ്ഗം:ദക്ഷിണ കൊറിയൻ നടിമാർ